شێرزاد شێخانی: كۆتایی ئەزمونی هەرێمی كوردستان. – WTARIKURD\nشێرزاد شێخانی: كۆتایی ئەزمونی هەرێمی كوردستان.\nمیللەتی كورد لەرۆژی بونیەوە تائەمرۆ لەخەبات و تێكوشان لەپێناو ئازادی و سەربەخۆییدا نەوەستاوە. بەدرێژایی قۆناغەكانی مێژوو هەمیشە لەشۆڕشو راپەریندا بوە دژ بەداگییركەرانی.هەزاران هەزار قوربانیشی لەم پێناوەدا بەخشیوە، بەڵام تا ئەمرۆش هیچی بەهیچ نەكردوە، بەردەوام لەهەر چوار پارچەكانیدا ژێردەستی دوژمنی داگییركەرانیەتی. من هیچ قەناعەتم بەو قسەوە نیە كە دەڵێ: هۆكاری جوگرافی و بابەتی و بەرژەوەندی وڵاتە زلهێزەكان لەمپەر بونە لەبەردەم گەشتنی ئەم میللەتە بەسەربەخۆیی، چونكە دەیان میللەت سەربەخۆییان دەستەبەر كردوە كە لەئێمە زۆر كەمترو بچوكتریشن، هەندێكیان سەرباری هۆكارە جیوسیاسییەكانیش توانیویانە سەربەخۆیی بەدەست بینن. نمونەش زۆرن..\nگاندی كە رێبەرایەتی شۆرشی میللەتانی هیندستانی كرد دژ بەگەورەترین زلهێزەكانی سەردەمی خۆی كە بەریتانیا عوزما بو، بەبێ تەقە تەنها بە مانگرتن لەخواردن و بەپێ رۆشتن و پشت رووتكردنەوە بۆ قامچییەكانی داگییركەر توانی كرنوش بەم زلهێزە ببات.. شێخەكانی كەنداو كە میللەتەكانیان بەقەدەر دانیشتوانی ناحییەكی كوردستان نابن لەساڵانی شەست و حەفتاكاندا بەسیاسەت توانییان یەك لەدوای یەك دەوڵەتی سەربەخۆی خۆیان دامەزرێنن.. ئەگەر سەیری نەخشەی ئەوروپا بكەیت چەندین دەوڵەت هەن كەسنوری دەریاییان نیە، بەڵام توانیویانە لەسەر سنوری وشكانی تەوقدراودا دەوڵەتی خۆیان دامەزرێنن.. كەواتە كێشەو ئەندیشەی كورد هیچ پەیوەندییەكی بە هۆكارە جوگرافیەكانەوە نیە، تەنها كیشەكە عەقڵییەتی سیاسی و رێبەرەكانیەتی نەیتوانیوە خۆی لەگەل هەلومەرجی نێودەوڵەتی بگونجێنێ، بەتایبەت زۆربەی سەركرده كانی شۆرشی كورد یا رێبه ری ئایینی یا خێڵەكی یا بنەماڵەیی بونە. ئەمانەش بەگشتی ئەوەندەی لەبەرژەوەندی ئایین و خێڵ و بنەماڵەكانیان سواری پشتی شۆرش و راپەڕینەكان بونە، ئەوەندە عەقڵیان بەسیاسەتدا نەشكاوە. زۆربەی ئەمانەش یا كرێگرتەی بێگانە یا دەسكەلای وڵاتەكانی دەوروبەر بون.\nلەدوای راپەڕینی بەهاری 1991 بۆ یەكەمجار لەمێژوی كوردا جۆرێك لەسەربەخۆیی سیاسی و ئیداری بۆ كورد هاتە كایەوە. هەندێ كەس وای لێكدەدەنەوە گوایە ئەوەی هاتەدەست نیمچە سەربەخۆییەك بوە لەئیدارەدا، بەڵام من پێموایە سەربەخۆییەكی تەواو بووە، خۆ هیچكات رژێمی بەعس بەدرێژایی ساڵانی ئەزمونی هەرێمی كوردستان نەیتوانیوە دەست بخاتە ناو كاروباری ئیدارەی هەرێمەوە. دوای دامەزراندنی پەرلەمانی كوردستانیش هەرێم یاسای تایبەتی بەخۆی هەبوە. هیچكات حكومەتی بەغدا نەیتوانیوە دەستوەردان لەكاروباری حكومەتی هەرێمدا بكات لەروی تەشریعی و تەنفیزیدا، ئەوەی هەبوە تەنها هەڕەشەی عەسكەری بوە كە جاروبار لەپشتی هێزەكانی هاوپایمانان دژ بە هەرێم بەكار ئەهێنرا، جیا لەمە ئیدارەو بەرێوەبردنی هەریم هەمیشە سەربەخۆ بوە.\nدوای روخانی رژێمی سەدام فرسەتێكی زێرین بۆ میللەتی كورد رەخسا بۆ ئەوەی سەربەخۆیی خۆی رابگەیەنێ ونەجاتی بێت لە داگیركاری، بەڵام لەمەشدا سەركردایەتی كورد راكەراكە رۆشتنە بەغداو بەشدارییەكی كاریگەریان كرد لەنوسینەوەی دەستور بۆ ولاتە داگییركەرەكەو چونە ناو پرۆسەی سیاسی لەعیراقی عەرەبدا ئەویش لەپێناو وەرگرتنی هەندێ ئیمتیازاتی پارەو پۆست وپایە كە هەموشیان دەركەوت كارتۆنی بون. سەركردایەتی كورد ئەوەندەی پەرۆشی پۆستو پایەكانی بەغدا بو، ئەوەندە مشوری كێشەی نەتەوایەتیو خاكەكەی نەبو، ئەبینین حزبێكی گەورەی وەكو پارتی كە لەم رۆژانەدا حەربێكی گەورەی لەسەر لابردنی هوشیار زێباری لەپۆستی وەزارەتەكەی بەرپاكرد، بەروبعی ئەوە كاتی خۆی شەڕی لەسەر مادەی 140 نەكرد كە كورد دایرشتبو. بەمەش بەشێكی زۆری خاكەكەمان تا ئەمرۆش لەژێر دەستی داگییركەردا ماوەتەوە، هوشیار زێباریش لەپۆستەكەی دەركرا. هەمیشە دەستپێکی سەركردایەتی كورد ورێبەرانی پۆست و پارەو دەسەڵات بوە، هەر كاتێكیش فشاری سیاسی یا جەماوەرییان بێتە سەر ئەوسا بۆ یاریكردن بە عاتیفەی خەلكەوە باسی چارەی خۆنوسینو سەربەخۆیی ئەكەن.\nدوای ئەو هەڵمەتە چڕوپڕەی ئیعلانی سەربەخۆیی و دامەزراندنی دەوڵەتی كوردی، ئێستا گەڕاینەوە سەر چوار گۆشەی یەكەم. بەهۆی ئەم سیاسەتە هەڵانەی سەركردایەتی كورد خەریكە ئەگەڕێینەوە باوەشی داگییركەر..\n1 – فەشەلی سیاسەتی بەرێوەبردنی هەرێم بە سیغەی فیفتی فیفتی.\n2 – فەشەلی پێكەوە هەڵكردنی سیاسیو ژیانی هاوبەشی لەنێوان هێزە سیاسیەكان ( نمونە، شەڕی براكوژی ناوەراستی نەوەدەكان).\n3 – فەشەلی ئیدارەی حكومەتی یەكگرتو لەهەرێمدا (نمونە، مانەوەی ئاسەواری دوو ئیدارەیی لەكوردستان تا ئەمرۆ).\n4 – فەشەلی ئیدارەی حكومەتی بنكەفراوانی حزبەكان (نمونە، دەركردنی وەزیرەكانی گۆران).\n5 – فەشەلی سیاسەتی پەیوەندییەكانی دەرەوە (نمونە، تاكڕەویی پارتی لەدۆسیەی پەیوەندیەكانی حكومەتی هەرێم ).\n6 – فەشەلی سیاسەتی بەرێوەبردنی پەیوەندییە نەتەوەییەكان ( نمونە، دژایەتیكردنی پەكەكەو پەیەدە وبون بە بەشێك لەئەجیندای دوژمنانی كورد).\n7 – فەشەلی سیاسەتی بەرێوەبردنی پەیوەندییە ناوخۆییەكان( نمونە، كێشەو قەیرانەكانی ئێستای نێوان حزبەكانی كوردستان و دابەشبونیان بۆ دو بەرەی جیاواز).\n8 – فەشەلی سیاسەتی ئابوری( نمونە، شكستهێنانی سیاسەتی سەربەخۆی نەوت).\n9 – فەشەلی پرۆسەی دیموكراسی بەگشتی (نمونە ، پەكخستنی پەرلەمانو ئیفلیجكردنی حكومەتی هەرێم).\nئەم هەمو شكستانە بەگشتی وایان لەسەركردایەتی كورد كردوە جارێكیتر خۆیان بخەنەوە باوەشی بەغدا. ئێستا باسێكی گەرم هەیە لەسەر گەرانەوەی بودجەی هەرێم لەسەر ئەساسی پارێزگاكان، واتە پارێزگاكانی هەرێم ئەبنەوە بەبەشێك لە پارێزگاكانی عیراقو بەمشێوەیەش مامەڵەیان لەگەڵدا ئەكرێت، بەواتایەكی روونتر كۆتاییهێنان بەو قەوارە سەربەخۆییەی ناوی هەرێمی كوردستانە، چونكە كاتێك هەر پارێزگایەك بودجەی خۆی لەبەغدا وەربگرێت مانای وایە بوەتە بەشێك لەعیراق و هیچ كارێكی بەحكومەتی هەرێمەوە نامێنێ، خۆ ئێستا بەفیعلی بەحوكمی بونی دو زۆنی سەوزو زەرد زۆربەی بریارەكانی حكومەتی هەرێم لەمدو زۆنەدا حیسابیان بۆ ناكرێ، ئەگەر مەسەلەی پارەو موچەكەش نەمێنی هیچكام لەم زۆنانانە پێویستیان بەویتر نامێنێ، كەواتە ئەمە كۆتایی ئەزمونی حوكمرانی هەرێمی كوردستانە. دوا بزماریشە لەجەستەی مردویی تەبایی ویەكریزی كورد.\nكێشەی سەرەكی میللەتی كورد هەمیشە سەركردایەتیەكەی بوە، تا ئەمرۆش نوخبەیەكی سیاسی دەقگرتو بەناوی شەرعییەتی شۆڕشگێڕییەوە حوكمی ئەم میللەتە ئەكەن، ئەگەرچی سیاسی باشو لێهاتوی تیا هەڵكەوتوە، بەڵام هەمیشە تای تەرازوو بەلای سەركردایەتیە عەشایەری و خێڵەكی و بنەماڵەییەكەوە بوە، بۆیە ئەوانیش فرسەتێكیان نەدراوەتێ كار بۆ گۆڕینی ئەم سیستەمە خێڵەكیو بنەماڵەییە بكەن. مام جەلال زیاتر لەپەنجا ساڵ هەوڵیدا ئەم سیستەمی حوكمی خێڵەكی لەكوردستان بگۆڕێ، كاك نەوشیروانیش 25 ساڵە لەهەمان خەمدایە، بەڵام هەندێ جار لەترسی شەڕی براكوژی بێدەنگیان كردوە، هەندێجاریش بەحوكمی گێلی وكاڵفامی میللەتەكەوە كە لەهەڵبژاردنەكاندا بەعاتیفە دەنگیان داوە نەوەك بە عەقڵو وردبونەوە لەبەرنامە سیاسییەكان، بەمەش سیستەمە خێڵەكییەكە درێژەی پێدراوە.\nئەم تاقمەی ئێستا حوكمی كوردستان ئەكەن شكستی خۆیان و سیستمەكەشیان سەلماند، ئەو پارەیەی لەداهاتەكانی نەوتدا دەستیان ئەكەوت نەیانتوانی روبعە موچەیەكیشی پێبدەن، قەناعەتم وایە ئەگەر داهاتی هەمو وڵاتانی رێكخراوی ئۆپێكیشیان لەبەر دەستتدا بێ دیسان ناتوانن روبعە موچەكەش بدەن چونكە تاقمەكە تاقمێكی گەندەڵ و بەرژەوەندخوازەو لەخەمی میللەتدا نیە، ئەگەر سەیری وڵاتێكی وەكو ئیمارات بكەین، ئەبینین لەماوەی تەنها 10 ساڵدا هەر بەپارەی نەوتەكەشیان توانیان ولاتێكی بیابانی خۆیان بكەن بەمەركزی تیجارەو وەبەرهێنانی جیهانی كە هەمو دونیا روی تێدەكەن. لای خۆشمان بە پارەی 18 ملیۆن بەرمیل نەوتی مانگانەش میللەتەكەمان نان نیە بیخوات، تەنانەت یەك بەرمیلە نەوتی سپیشیان پێڕەوا نابینریت لەسەرماو سۆڵەی زستانی كوردستاندا .\nبۆیە كورد ئەگەر بیەوێ ببێتە خاوەن رێبەرایەتییەكی راستەقینەو دڵسۆزو خەمخوری میللەت ئەبێ خۆی موبادەرەی ئەوە بكات واقیعەكە بگۆڕێ، ئەویش نەك لەرێگای توندوتیژیو كودەتاو هەڵگەڕانەوە، بەڵكو لەرێگای دەنگی هەڵبژاردنەوە.. ئێستا كاتی ئەوە هاتوە پەلەبكرێ لەسازدانی هەڵبژاردنێكی پێشوەختە بۆ گۆڕینی ئەم واقیعە تاڵە بەر لەوەی ئەم ئەزمونەی دەیان هەزار قوربانیمان بۆ داوە لەكییسمان بچێ وجارێكی بكەوینەوە ژێردەستی دوژمنانەوە.\nعه‌تا قه‌ره‌داخی: خه‌می بوون.


نورى مالیکى سەرۆکى هاوپەیمانى دەوڵەتى یاسا پێشبینیدەکات هاوپەیمانێتییەکەى پلەى یەکەمى هەڵبژاردن بەدەستبهێنێت و دەنگى سەدرییەکان بۆ چوار یەکى دەنگەکانى پێشوویان دابەزێت.\nئەو وتانەى مالیکى لە چاوپێکەوتنێکى تەلەفزیۆنیدا هات لە وەڵامى پرسیارێکدا لەبارەى پێشبینییەکانى حاکم زاملى سەرکردەى پێشووى رەوتى سەدر بۆ بەدەستهێنانى چەند کورسییەک لەلایەن دەوڵەتى یاساوە.\nمالیکى وتى "ئەگەر ئێمە ئەوەندە دەنگ دەهێنین، بۆچى ئەوان لێمان دەترسن".\nوتیشى "دەنگى سەدرییەکان بۆ چواریەک دادەبەزێت، ئەنجامى هەڵبژاردن بەپێی لێکدانەوەى سەدرییەکان نابێت".\nبەبڕواى مالیکى، هیچ کوتلەیەک ناتوانێت زۆرینەى پەرلەمانى بەدەستبهێنێت و بەتەنها حکومەت پێکبهێنێت، هاوپەیمانى تاکە چارەسەرە.\n’’دوو قۆناغ’’..پێشبینییەکى پێشوەختە بۆ وەرزى باران بارین\n2021.09.06 - 19:45\nئۆپێك پێشبینییەکی مژدەبەخشی لەسەر نەوتی خاو هەیە\n2021.09.01 - 23:42\n2021.09.23 - 17:57\nساردترین ناوچەکان لەهەرێم؛ پلەى گەرما بۆ 11 دادەبەزێت\n2021.09.23 - 09:58\nیونادم کەنا: حزبە گەورەکان خۆیان ئامادەکردووە بۆ بردنى کورسی کۆتاکان\n2021.09.23 - 09:28\n2021.09.22 - 21:34


وێنه‌گرێكی كوردستان تیڤی به‌هۆی كێشه‌یه‌كی كۆمه‌ڵایه‌تیه‌وه له دهۆك كوژرا\nRoja ÎnÎ 7/8/2020\n8/9/2019 - 11:28\nله كاتی چوونی بۆ سه‌ر كاره‌كه‌ی\nكاتژمێر 8ی به‌یانی ئه‌مڕۆ یه‌كشه‌ممه وێنه‌گرێكی كوردستان تیڤی له گوندی بادێ له نزیك دهۆك كوژرا.\nچیایی موسلیح، وێنه‌گری كوردستان تیڤی كه ماوه‌ی 15 ساڵه وه‌ك كامیرامان و وێنه‌گر له سه‌ته‌لایتی كوردستان تیڤی كارده‌كات، به‌یانی ئه‌مڕۆ له كاتی چوونی بۆ سه‌ر كاره‌كه‌ی له نووسینگه‌ی كوردستان تیڤی له دهۆك، به‌هۆی كێشه‌یه‌كی كۆمه‌ڵایه‌تی درایه به‌ر ده‌ستڕێژی گولـله و كوژرا.\nدوای ڕووداوه‌كه‌ش ته‌رمه‌كه‌ی ڕه‌وانه‌ی پزییشكی دادی دهۆك كرا.\nچیایی له دایكبووی ساڵی 1982یه و خێزانداره و خاوه‌نی سێ منداڵه و ساڵی 2005 وه‌ك وێنه‌گری كوردستان تیڤی ده‌ست بوكار بووه و كاتژمێر 8ی به‌یانی ئه‌مڕۆ یه‌كشه‌ممه‌ش له‌كاتی چوونی بۆ سه‌ر كاره‌كه‌ی له نووسینگه‌ی كوردستان تیڤی له دهۆك ، له نزیك گوندی بادێ كوژرا.\nبه پێی زانیارییه‌كان هۆكاری كوشتنی چیایی ده‌گه‌ڕێته‌وه بۆ كێشیه‌كی خێزانی كه به‌ر له ساڵێك ڕوویداوه و پاش كوشتنی چیاییش بكوژه‌كان به‌ره‌و شوێنێكی نادیار هه‌ڵاتوون و پۆلیسی دهۆكیش لێكۆڵینه‌وه له ڕووداوه‌كه ده‌كات.


شووینیزمی فارس و پرسی زمانی دایک\nعەلی لەیلاخ 6 / 6 / 2019 ((جان ستوارت میل: داگیرکەر سەرەتا «زمان و ناسنامە» داگیر دەکا))\nڕوانگە شووینیزمی بۆ پرسی زمان و کولتووری نەتەوەکانی نێو جوغرافیای ئێران ڕەنگە مێژووەکەی بۆ دوای هاتنەسەرکاری کۆماری ئیسلامی نەگەڕێتەوە، بەڵام لە دوای خۆسەپاندنی ئەو سیستەمە حکوومەتییە لە ڕەهەندە جیاجیاکانەوە هەوڵی سووککردن و بێڕیزی کردن تا ئاستی تواندنەوەی زمان و کولتووری گەلان لە ئێران بە شێوەی بەڕنامەداڕێژڕاو دەستی پێکرد و ئێستاش سەرەڕای ناڕەزایەتییەکان ئەم هەوڵە سیاسییە نازانستییانە بۆ سەپاندنی زمان و کولتووری حکوومەتی بەردەوامە.\nگەلی کورد هەر لە سەرەتای هاتنە سەرکاری کۆماری ئیسلامیی ئێرانەوە چ لە ڕووی هەڵوێستی سیاسی و چ تایبەیمەندیی فەرهەنگییەوە یەکەم ئیتنیکی نێو ئێران بوو کە ڕووبەڕووی سیاسەتی سڕینەوەی زمان و فەرهەنگ وەستایەوە و ئەمە ویست و پێداگری و بەربەرەکانیی کورد بوو کە پرسی زمانی دایک تەنانەت بە نەقوستانیش بووبێ لە یاسای بنەڕەتیی ئێراندا ئاماژەی پێدرا، بەڵام ئێستەشی لەگەڵ بێت دیسان بە هۆکاری ئەمنیەتی و سیاسی نەخراوەتە بواری جێبەجێکردن و مەیدانییەوە.\nوەگەڕخستنی زمانی دایک لە کەرتی پەروەردە و ڕاهێنان لە ئێران لە واقعدا ئەرکی وەزارەتی فێرکردن و پەروەردەی کۆماری ئیسلامییە کە نەتەنیا لەو ئەرکەدا خۆی بواردووە بەڵکوو ئەم وەزارەتە بە شێوازی گەڵاڵەدارێژراویش مافی ڕەوای منداڵانی کەمە نەتەوەییەکانی لە ئێران پێشێل کردوە.\nلە تازەترین بڕیاری ئەو وەزارەتخانەیەدا کە لە توڕە کۆمەڵایەتییەکاندا مشتومڕ و کاردانەوەی زۆری لێ کەوتۆتەوە و بۆتە باسی مەحافیلی زمانەوانی، جەنابی جێگری وەزارەتی پەروەردە و فێرکردن ڕایگەیاندوە کە دەیانهەوێ بەپێی گەڵالەیەک هەڵسەنگاندن بۆ ئەو منداڵانە بکەن کە تا ئێستا تەمەنیان نەگەیشتۆتە تەمەنی یاسایی خوێندن و پێویستە ئەو منداڵانە پێش چوونیان بۆ قوتابخانە زمانی فارسی بزانن.\nگەڵاڵەی نوێیەکەی وەزارەتی وەزارەتی پەروەردە و فێرکردنی ئێران بۆ قسە و نیگەرانییەکانی ئەم دواییانەی ڕێبەری باڵای ڕێژیم، سەید عەلیی خامنەیی دەگەڕێتەوە کە لەو کەڵکەبوونی کێشە و گرفتە ئابووری و سیاسییەکانی وڵاتدا، هات و بۆ لاوازبوونی زمانی فارسی! کڕووزایەوە. سەیر ئەوەش کە قسەکانی نەک هیچ لۆژیکێکی زانستیی تێدا نەبوو، بگرە دوور لە چاوەڕوانیش بوو؛ بۆیەش زۆر زوو بوو بە گاڵتەجاڕی تۆڕە کۆمەڵایەتییەکان.\nعەلی خامنەیی لەو قسەکردنەیدا نیگەرانیی خۆی سەبارەت بە لاواز بوونی زمانی فارسی! دەربڕی و داوای لە لایەنە پێوەندیدارەکان کرد کە پتر لەوەی ئێستا هەیە گرینگی بە زمانی فارسی بدەن.\nدوابەدوای قسەکانی عەلی خامنەیی، ڕۆژی ٨ی جۆزەردانی ١٣٩٨ی هەتاوی «ڕیزوان حەکیم زادە»، جێگری وەزارەتی پەروەردە و فێرکردنی ئێران گەڵالەیەکی هێنایە بەرباس کە بەتەواوی شوینیستییە و مەبەستەکەی سڕینەوەی زمانی نەتەوەکانی دیکەی ئێرانە.\nلەو گەڵاڵەیەدا باس لەوە دەکرێ کە منداڵانی «غەیرە» فارس پێویستە پێش ئەوەی لە قوتابخانەکاندا بە ڕەسمی دەست بە خوێندن بکەن، دەبێ لە باری زانینی زمانی فارسییەوە هەڵسەنگاندنیان بۆ بکرێ و لە ئەگەری لاوازبوونیان، لە بەشی تایبەتدا کاریان لەگەڵ بکرێ.\nئەوەی کە تا ئێستا زمانی فارسی بەزۆر بەسەر نەتەوەکانی دیکەی ئێراندا سەپاوە و منداڵان لە دەسپێکی خوێندنەوە و لە یەکەم ڕۆژی قوتابخانەوە دەبێ بە فارسی بخوێنن و فێری زمانی فارسی بن، زوڵمێکی ئاشکرایە کە لە منداڵانی غەیرە فارس دەکرێ و بۆ منداڵێکی کوردی گوندێکی کوردستان زۆر سەخت و دژوارە کە لە یەکەم ڕۆژدا بێ و بە زمانێکی بێگانە و جیا لە زمانی دایکیی خۆی بخوێنێ و فێر بێ و تێی بگا. ئەم سانتراڵیزمە فەرهەنگییە خەساری زۆری بە منداڵان گەیاندوە و لە سەر گەشەی پەروەرە و هەروەها شکلگرتنی «کێیەتی» منداڵان کاریگەریی خراپی داناوە.\nبە لەبەرچاوگرتنی خەسارەکانی زاڵکردنی زمانی فارسی لە قوتابخانەکان و پێشێلکردنی مافی زمانیی کەمە نەتەوەییەکان لە ئێران، ئەم گەڵاڵەیەی کە ئێستا باس دەکرێ لەوەش خراپتر و بە تەواوی سیاسەتێکی شوینیستییە نەک گەڵاڵەیەک بۆ پەروەردە و فێرکردن. لەو گەڵالەیەی وەزارەتی پەروەردە و فێرکردندا هاتوە کە منداڵانی تەمەن پێنج ساڵ دەبێ هەڵسەنگاندنیان بۆ بکرێ و لە هێڵەک بدرێن هەتا بزانن چ کەموکوڕییەکیان هەیە کە یەکێک لەو خاڵانە ئاخاوتنی ڕەوانە بە زمانی فارسی. بۆ منداڵێکی وەکوو کورد و بەلووچ کە لە بنەماڵەیەکی غەیرە فارسدا پەروەردە دەبێ و پێ دەگا، چ مەنتقێک قبووڵی دەکا کە لە تەمەنی پێنج ساڵی تا حەوت ساڵیش کە زمانی دایکیی بە تەواوی نازانێ، بتوانێ بە زمانی فارسی کە زمانێکی بێگانەیە و منداڵەکە هیچ سەرەندەرێکی لێ دەرناکا و هیچ حەوجێیەکی پێی نەبووە، بێ و قسەی پێ بکا و ئەگەریش نەتوانێ قسەی پێبکا، ئەوە دەکەوێتە لیستی منداڵانی ڕیزپەر (ئیستسنایی) کە ئەوەش نەک هەر دەکەوێتە خانەی هەڵاواردن، بەڵکوو بە ئاشکرا تاوانێکی گەورەیە دەرحەق بە منداڵانی کورد، بەلووچ، ئازەری، تورک، عەڕەب و تورکمەن و هەر کەمە نەتەوەیەکی دی کە لە ئێراندا دەژی.\nلایەنە نگەتیڤەکانی دیکەی تازەترین گەڵاڵەی ڕاهێنان و پەروەردەی ئێران بۆ ئەوە دەگەڕێتەوە هێرشێکی نەرم و فەرهەنگییە بۆ لەنێوبردن و سووککردنی زمانی دایک! کە بەپێی بەڵگە زانستییەکان یەکەم قوتابخانەیە بۆ فێربوونی زانست و خۆناسین و هەروەها بۆ جیهانبینی تاکەکان پەنجەرەیەکی پێویست و بەرینە.\nکۆتا قسە ئەو ترسەی کە لە بەرپرسانی باڵای ڕێژیم نیشتووە، گەشەی ڕۆژبەدوای ڕۆژی زمانی نەتەوەکانی دیکەیە، بەتایبەت زمانی کوردی و کوردیش باش لەو قسەی «مهاتما گاندی» تێ گەیشتوە، کە نەتەوەی بێ زمان و ئەدەبیات، نەتەوەیەکی بێ داهاتوویە!


تاوانکاری سەعوودییەکان لە یەمەن هاوکات لەگەڵ تاوانکاری ئیسرائیل لە مزگەوتی ئەقسا - SAHAR KURDISH (Sorani)\nتاوانکاری سەعوودییەکان لە یەمەن هاوکات لەگەڵ تاوانکاری ئیسرائیل لە مزگەوتی ئەقسا\nئاب 12, 2019 16:49 Asia/Tehran\nسەرۆکی لیژنەی باڵای شۆرشی یەمەن بە ئاماژە بە تاوانکاری ڕۆژی ڕابردووی هاوپەیمانی دەستدرێژکاری سەعوودی لەیەمەن گوتی: دەستدرێژکارانی ئیسرائیلییش بە هێرش بۆ سەر مزگەوتی ئەقسا دەیان کەس لە فەلەستینییە نوێژخوێنەکانیان بریندار کردووە.\n"موحەممەد عەلی حوسی" سەرۆکی لیژنەی باڵای شۆرشی یەمەن ڕۆژی یەکشەممەلە لاپەڕەی توئیتەری دا نووسی: دەستدرێژکارانی سەعوودی-ئیماراتی و هاوپەیمانەکانیان لە رۆژی جێژنی قووربان بە بۆردومانی چەند ماڵی ئاوەدان لە ستانی "حەججە"،٩ ئەندامی بنەماڵەیەکی یەمەنی یان شەهید و ١٨ کەسیشیان بریندار کردووە.\n"موحەممەد عەلی حەوسی" هەروەها گوتیشی: دەستدرێژکارە ئیسرائییلییەکان یش بە هێرش بۆ سەر مزگەوتی قۆببە سەخرە و مزگەوتی ئەقسا لەکاتی خوێندنەوەی نویژی جێژنی قووربان دەیان کەس لە موسولمانانی نوێژخوینیان بریندار کردووە.


كازمی وریایی لە هەوڵی بەلاڕێدابردنی ئەنجامی هەڵبژاردن دەدات\n:: PM:07:26:14/10/2021 \nدوای راگەیاندنی ئەنجامی بەرایی هەڵبژاردنی پێشوەختەی عێراق، بەشێك لە كاندید و هێزە دۆڕاوەكان ناڕەزایەتیان پێشان دا، بەدەر لە تانەدان لە ئەنجامەكان كە شتێكی ئاساییە، هەندێك لە هێزەكان، بەشێوەیەكی جیاواز باسی ئەنجامەكانیان كرد كە قبووڵی ناكەن، سەرۆك وەزیرانی عێراق وریایی لە هەوڵی دەرچوون لە رێوشوێنە یاساییەكان لە مامەڵەكردن لەگەڵ ئەنجامەكان دا.\nمستەفا كازمی، سەرۆكی حكوومەتی كاربەڕێكەری عێراق ئەمڕۆ لە دانیشتنی ئەنجوومەنی وەزیراندا گوتی، دۆڕاو لە هەڵبژاردنەكە نییە و هەمووان براوەن، چونكە كێبەركێكە لەسەر خزمەتكردنی عێراق بوو، پێویستە لەگەڵ خۆمان و كۆمەڵگەكەمان ئاشت ببینەوە و لاپەڕیەكی نوێ لە ژیانی سیاسی و كۆمەڵایەتیمان بكەینەوە.\nئەوەی تانەی هەیە پێشكەیشی بكات و كۆمسیۆن تاوتوێی بكات\nزیاتر گوتی، ئەوەی تانەی هەیە با پێشكەیشی بكات و چوارچێوە یاساییەكان پێڕەو بكات و پێویستە كۆمسیۆن تاوتوێیان بكات، هاوكات وریایی لەهەر هەوڵێك دەدەین بۆ دەرچوون لە چوارچێوە یاساییەكان لە مامەڵەكردن لەگەڵ ئەنجامی هەڵبژاردنەكە.\nلای خۆیەوە لیستی سەدر دەستگرتنی خۆیانی بە دیاریكردنی سەرۆك وەزیرانی نوێ دووپات كردەوە، چونكە تا ئێستە فراكسیۆنی گەورەن و دووپاتی كردەوە كە بە پێی یاسای نوێی هەڵبژاردن نابێت تا راگەیاندنی پێكهاتنی حكوومەت هاوپەیمانی هەڵبژاردن پێك بهێنرێت.\nسەرچاوەیەك لە بارەگای موقتەدا سەدر لە حەنانە رای گەیاند، بابەتی پێكهێنانی حكوومەت بۆ سەدرییەكان یەكلا بووەتەوە و گفتوگۆی لەسەر نییە، لیژنەی گفتوگۆكاری سەدریش ئەركەكانی دیاریكراون بە دابەشكردنی پۆست و وەزارەتەكان هەریەكێك بە پێی مافی خۆی، ئەوەیش دوای راگەیاندنی ئەنجامی كۆتایی لەلایەن كۆمسیۆنەوە، ئەوانەیشی باسی پێكهێنانی حكوومەت بە تەوافوقی سیاسی دەكەن، هەوڵێكە بۆ دەمارگرتن.\nئەمەریكا بەرپرسیارێتیی هێرشی درۆن بۆ سەر هێزەكانی خستە پاڵ ئێران\n"شاسوار پیاوی فەیسبووكە و با بچێت پارەی خاوەن پشكەكان بداتەوە"\nشاندێكی باڵای سەربازی عێراق لە هەولێرە\nپەرلەمانتارێكی پێشوو: پارتی كاندیدی بۆ سەركۆمار هەیە\nراگەیاندنكارێكی عێراقی: وەزیری ناوخۆی هەرێم تەنیا دوای دوو خولەك وەڵاممان دەداتەوە\n24 سه‌عاتی سه‌ختی ناوچه‌ی سه‌وزی به‌غدا ده‌ستی پێ كرد\nهەڵبژاردنی ئەڵمانیا.. ئەنجامەكان لە یەكترەوە نزیكن\nواده‌ی ڕاگه‌یاندنی ئه‌نجامی كۆتایی هه‌ڵبژاردنی عێراق ڕاگه‌یه‌نرا


وتووێژ:شڤان پەروەر - ویکیپیدیا، ئینسایکڵۆپیدیای ئازاد\nشڤان پەروەر لە مەودای ویکیپرۆژەی مۆسیقادایە، ھەوڵێکی کراوەی گشتییە بۆ جێگیرکردن و پەرەپێدان بە مۆسیقا و بابەتە پەیوەندیدارەکان پێوەی لە ویکیپیدیادا. ئەگەر ئارەزووی بەشداریکردن دەکەیت، دەتوانیت ئەو وتارە دەستکاری بکەیت کە بەستراوەتەوە بەم پەڕەیەوە.\nمن ئێستا دەستکاری ١ بەستەری دەرەکیی شڤان پەروەرم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20160303183055/http://www.charlescros.org/pdf/palmares2004.pdf بۆ http://www.charlescros.org/pdf/palmares2004.pdf زیاد کرا\nکاتێکی شاد!—InternetArchiveBot (سکاڵاکردنی کێشە) ٢٢:٠٣، ٢ی نیسانی ٢٠١٨ (UTC)\nئەرشیڤێکی نوێ https://web.archive.org/web/20100304202522/http://www.sivan-perwer.com/ بۆ http://www.sivan-perwer.com/ زیاد کرا\nکاتێکی شاد!—InternetArchiveBot (سکاڵاکردنی کێشە) ٠٤:٥١، ٢٨ی ئەیلوولی ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:شڤان_پەروەر&oldid=642940»\nئەم پەڕەیە دواجار لە ٠٤:٥١ی ٢٨ی ئەیلوولی ٢٠١٩ نوێ کراوەتەوە.


زەنگی هۆشداریی لە بەنداوی دەربەندیخانەوە لێدرا\n01/10/2021 3195 جار خوێندراوه‌ته‌وه\nشارپرێس – گەرمیان\nساڵی ئاوی عیراق، دەستیپێکردووە، بەنداوی دەربەندیخان کەمترین ئاوی کۆکراوەی هەیە، بۆ ساڵی نوێی ئاوی عیراق.\nرەحمان خانی بەڕێوەبەری بەنداوی دەربەندیخان بە شارپرێسی راگەیاند" ئەمساڵ کەمترین داهاتی ئاوی-یمان هەبووە رژاوەتە سنووری بەنداوی دەربەندیخانەوە، کەمتربوون لە یەک ملیار مەتر سێجا ئاو.\nوتیشی" ئەمە یەکەمین ساڵ نیە، بە هۆی کەمبوونەوەی داهاتی ئاوەوە، ئاستی ئاوی بەنداوەکە داببەزێت و چەندین ساڵ تووشی دابەزینی ئاستی ئاو بووینتەوە لە ساڵانی شەستەکان و هەشتاکان و 2009 ش، ئاستی ئاو دابەزیوون و دووچاری کەمبوونەوە بووین.\nبەپێی ئەو راگەیەنراوەی لە پەڕەی فەڕمی بەنداوی دەربەندیخان بڵاوکراوتەوە ساڵی نوێی ئاوی لە عیراق دەستی پێکردووە و رایگەیاندووە " لە 30 ئەیلول ساڵی ئاوی لە عێراق و هەرێمی کوردستان کۆتایی هات، ئەمڕۆ ساڵی نوێ دەستی پێ کرد، بەهۆی وشکەساڵیەوە و کاریگەری گرتنەوەی ئاو لە دیوی ئێرانەوە ، لە بەنداوی دەربەندیخان ڕێکۆردی کەمترین داهاتی ئاو لە 2020_2021 تۆمار کرا کە 902 ملیۆن مەتری سێجا بو.\nبەنداوی دەربەندیخان، بۆ کۆکردنەوەی ئاوی بەنداوەکە پشت بەو رووبار و رووبارۆچکانە دەبەستێت لە ئێرانەوە دەڕژێنە ناو بەنداوەکە، هەروەها باراناوی ناوچەکە و چەمە وەرزیەکانی سەرووی بەنداوەکە.


وەزارەتی تەندروستی عیراق: هیچ چارەسەرێك بۆ كۆرۆنا نییە – تۆڕی میدیایی خەڵک\nوەزارەتی تەندروستی عیراق: هیچ چارەسەرێك بۆ كۆرۆنا نییە\n2020/07/20 - 3:08 PM\nجاسم فەلاحی بریكاری وەزارەتی تەندروستی عیراق ڕایدەگەیەنێت، هەموو ئەو چارەسەرانەی بەكارهێنراون بۆ سوككردنی توندی تووشبوون بە ڤایرۆسی كۆرۆنا، پێشتر دژ بە ڤایرۆسەكانی تر بەكارهێنراون، قسەكردنیشی لەبارەی چارەسەرەكانی كۆرۆنا بە “خستنەڕوویەكی نا زانستی” لەقەڵەمدا.\nفەلاحی بۆ ئاژانسی فەرمی ڕایگەیاند” تائێستا هیچ چارەسەر و ڤاكسینێك بۆ ڤایرۆسی كۆرۆنا نییە، هەموو ئەو چارەسەرانەی بەكارهێنراون بو سوككردنی توندی تووشبوون بە كۆرۆنا، پێشتر دژ بە ڤایرۆسەكان بەكارهێنراون، قسەكردنیش لەبارەی چارەسەرەكانی كۆرۆناوە “خستنەڕوویەكی نازانستييه”.\nبە وتەی بریكاری وەزارەتی تەندروستی عیراق”هەندێك هەوڵ هەن لەلایەن ژمارەیەك كۆمپانیای جیهانی بۆ پەرەپێدانی ئەو چارەسەرانەی پێشتر بۆ بنبڕكردنی ئەنفلۆنزای باڵندە و هەوكردنی جگەری ڤایرۆسی، و هەندێك پەرەپێدان لەوانەدا كراوە”.\nجاسم فەلاحی دەڵێت”هەندێك لە ڕاپۆرتە پزیشكییەكانيش ئاماژە بە باشبوونی هەندێك حاڵەتی توند دەكەن لەڕێی بەكارهێنانی ئەو چارەسەرانە كە بوونەتە مایەی كەمكردنەوەی ژمارەی گیانلەدەستدان”.\nجيهانعيراقڤاكسینی كۆرۆناڤایرۆسی كۆرۆناوەزارەتی تەندروستی عیراق\nسەرۆكی پەرلەمانی كوردستان باس لە گرنگی بەغدا دەكات بۆ هەرێم


به‌ڕێز كه‌ريم سنجارى پێشوازى له وه‌زيرى په‌ره‌پێدانى كه‌نەدى و شاندێكى ياوه‌رى کرد\nئه‌مڕۆ يه‌كشه‌ممه ڕێكه‌وتى 26 ى شوباتى 2017، به‌ڕێز كه‌ريم سنجارى وه‌زيرى ناوخۆ و وه‌زيرى پێشمه‌رگه به‌وەكاله‌ت، له ديوانى وه‌زاره‌تى ناوخۆ پێشوازى له به‌ڕيز كلاودى بيبو وه‌زيرى په‌ره‌پێدانى كه‌نەدى و شاندێكى ياوه‌رى کرد.\nله كۆبوونه‌وه‌كه دا به‌ڕێز وه‌زيرى ناوخۆ سوپاسى هاوكارييه سه‌ربازى و مرۆييه‌كانى حكومه‌تى كه‌نەداى كرد كه له‌سه‌ره‌تاى قه‌يرانى مرۆيى و شه‌ڕى داعش هاوكارييان پێشكه‌ش به هێزه‌كانی پێشمه‌رگه و ئاواره و په‌نابه‌ران كردووه له هه‌رێمى كوردستان. دواتر تيشكى خسته سه‌ر دوا پێشهات و گۆڕانكارييه‌كانى ناوچه‌كه به‌گشتى و هه‌رێمى و كوردستان به تايبه‌تى له ڕووى مرۆيى و سه‌ربازييه‌وه، هاوكات پلان و ستراتيژيه‌تى حكومه‌تى هه‌رێمى ڕوون كرده‌وه و باسى له كاره له‌پێشينه‌كانى وه‌زاره‌تى ناوخۆ كرد بۆ شاندى ميوان.\nدواتر به‌ڕێز وه‌زيرى په‌ره‌پێدانى كه‌نەدا سوپاس و پێزانينى خۆى بۆ گه‌لى كوردستان و حكومه‌تى هه‌رێم ده‌ربڕى بۆ پێشوازى كردن و داڵده‌دانى ئه‌و ژماره زۆره‌ى ئاواره و په‌نابه‌ران و به‌هاناوه‌چوونيان، گووتى "مه‌به‌ست له‌و سه‌ردانه بۆ له نزيكه‌وه ئاگاداربوونه له ڕه‌وشه‌كه و له كه‌رته له پێشينه‌كان به تايبه‌تى بوارى سه‌قامگيرى و ئافره‌تان و به‌هێز‌كردنى دامه‌زراوه‌كان بۆ ئه‌وه‌ى هاوكاريتان بكه‌ين."\nهه‌روه‌ها له كۆبونه‌وه‌كه باس له ئامانج و مه‌به‌ستى دامه‌زراندنى ناوه‌ندى هاوبه‌شى هه‌ماهه‌نگى قه‌يرانه‌كان كرا، دواتر له‌لايه‌ن به‌ڕێز هۆشه‌نگ محمد به‌ڕێوه‌به‌رى گشتى ناوه‌ند، پريزه‌نتيشنێك له‌باره‌ى ئامانج و پێكهاته و مه‌به‌ستى ناوه‌ند و قۆناغه‌كانى به‌ره‌وپێشچوون و به‌رنامه‌ى ئاينده‌ى ناوه‌ند پێشکەش کرا.\nله كۆتاييدا به‌ڕێز وه‌زيرى ناوخۆ داواى له شاندى ميوان كرد هاوكارى ناوه‌ند و دامه‌رزاوه‌كانى ترى وه‌زاره‌تى ناوخۆ بكه‌ن تاوه‌كو باشتر بتوانن ئه‌ركه‌كانيان ئه‌نجام بده‌ن.


خەلیفا ئەو ژنەی لەلایەن داعشەوە بەدیل گیرابوو بەسەرهاتی خۆی دەگێڕێتەوە\nلە هاوینی ٢٠١٤ی زاینی، خەلیفا كە ئەو كات تەمەن ٢٠ ساڵ و دایكی كوڕێكی ٣ ساڵانە بوو، لە لایەن چەكدارانی داعشەوە رفێندرا و وەك كویلە فرۆشتیان، دوای ئەو ساڵەش چەندین جاران كڕێن و فرۆشی پێكرا و ئەو داستانەی خوارەوە تەنیا بەشێكی كەم لەو بە سەرهاتە ترسهێنەرەیە كە ئەو تووشی بوو، ئەو ژنە بە سەرهاتی بەمشێوەیە دەگێڕێتەوە .\nخەلیفا ئەو ژنەی لەلایەن داعشەوە كرابووە كەنیزە و كڕین و فرۆشتنی پێوەكرابوو، بە دەنگی ئەمریكای رایگەیاندووە كە كاتێك چەكدارانی دەوڵەتی ئیسلامی هاتنە نیو شارەكەم، لە گەڵ ١٤ كەسی تر بۆ ماڵی خۆشكی مێردەكەم دەربازبووین، هەم خۆشكی مێردەكەم و هەم خۆم دووگیان بووین؛ هەر دووكمان ماوەی ٤٥ خولەك بە پێیان لە ماڵ دووركەوتینەوە، لە هەوڵ دابووین كە بەدیل نەگیرێین. بەڵام زۆر درەنگ بوو. هەندێك لە دۆستان تەلەفۆنیان كرد و پێیان گوتین ئەگەر ئێمە نەگەڕێنەوە، ئەوا داعش هەمووی ئەوان دەكوژێت، كاتێكیش گەڕاێنەوە ماڵی خوشكی مێردەكەم، چەكدارانی داعش دەوەرەیان داین و ئیمەیان گرت.\nئەو دەڵێت لە ڕەقە، چەكدارێكی داعش كە خەڵكی سعودیە بوو پێی وتم: "چاوێكم لە سەر تۆیە، كەسێكی گرنگتر لە من تۆ دەخوازێت، بەڵام بە هەر حاڵ تۆ لە گەڵ خۆم دەبەم، بۆ كوردستانت دەبەمەوە، لە بەندیخانەدا بووم، بۆیە نازانم چەكدارەكان بەچی دەچوون. باوەڕم بە ئەو كرد كە پێێ وتم ئەگەر لە گەڵ ئەو نەچم، ئەوا كوڕەكەم لە گەڵ خۆی دەبات، بەڵام ئەو نەچوو بۆ كوردستان. ئەو منی بۆ حەلەب برد، لەوێ منی بە پیاوێكی دێكە، ئەمیری داعش بە ناوی مەحمود فرۆشت، منیان لە ژوورێكی قاتی سەرەوەی ماڵێك دانا كە داعش داگیری كردبوو، لە نزیك دوو بنكەی داعش بوو، ئەوان بڕیاریاندا لە مەو بە دوا ناوم لەمیا دەبێت".\nخەلیفا لە درێژەی قسەكانیدا وتی:"مەحمود لە كاتێكدا ئەو گرتە ڤیدئۆیانەیان پێ نیشان دەدام كە كوشتنكاری بێ بەزەییانەیان تێدابوو پێی وتم لەمیا تەماشای ئێمە بكە كە چەندە بە غیرەتین، ئێمە خەڵك وەك ماڵات سەردەبڕین."\nئەو دەڵێت پرسیارم كرد كە بۆچی ئەو كەسانە چیان كردووە كە ئاوا سەریان دەبڕن، بەڵام ئەو هەروا گرتە ڤیدییەكانی پێ نیشاندەدام و منیش پێ تێكدەچووم و پێی دەوتم كە دەمەوێت بە غێرت بێت\nدوای ئەوەی پێنج مانگ لە گەڵیدا بووم، یەكەم ڕۆژی نەورۆز لە نێو جێگادا دابووم، مەحمود پێی وتم، لەمیا، نەرۆزە، لە نەورۆز دا چی دەكەن، بە سەرسووڕمانەوە لە وەڵامدا وتم، تۆ كوردی و نازانی كە ئێمە لە نەورۆزدا چی دەكەین؟، وەڵامی دایەوە و وتی، پێت نیشان دەدەم ئێمە چی دەكەین، لەمیا، هەستە منداڵەكانت بهێنە، شتێكی سەیرم بۆت هەیە، ئەمە قسەی خەلیفایە.\nئەو دەڵێت بۆ دەمێك خۆشحاڵ بووم و چاوەڕوانی چاكەیەكی هەرچەند كەمیش بووم دەرهەقم بكات، كاتێك لە پەنجەرەوە تەماشای دەرەوەم دەكرد، ٢٥ كەسم بینی كە بەرگی نارنجیان لە بەردابوون، وامزانی دەستەی خاوێنكردنەوەن و هاتوون ماڵ پاك بكەنەوە، بەڵام پاشان بینیم ئەمیری داعش شتەكانیان لە دەست دەستێنێت، ئەو شتانە كارتی پێناس و بەرگی پێشمەرگە بوون، پاشان ئەمیری داعش كتێبێكی كردەوە و لاپەڕیەكی واژۆ كرد و دواتر تێگەیشتم ئەو ئەمیرەی داعش بە واژۆكردن پشڕاست كردنی كوشتنی ئەو پێشمەرگانە دەكات، ئەوەش بە قەولی ئەوان كارێك بوو خودا پێی خۆش بوو.\nمەحموود پرسیاری لێكردم: " لامیا، تۆ پێتوایە بە چ جۆرێك ئێمە سەری ئەو كەسانە (پێشمەرگانە) دەبڕین؟"، لە ترسان دەلەرزیم. چەكدارەكانی داعش بە زۆر چۆكیان بە هەر كام لە پێشمەرگەكان دادا و سەریشیان خستبوونە ناو خورجینی ڕەش، دواتر چەكدارەكانی داعش یەك بە یەكی ئەوانیان سەر بڕین، بەڵام كەسی ئاخرترسا و هاواری كرد، نا، تكایە لێم گەڕێن با زیندوو بمێنم.\nبە وتەی خەلیفا، خۆم لە بەر ئەمیری داعش پاڕامەوە كە با تەنیا ئەو پێشمەرگەیە نەكوژن و زیندوو بمێنێتەوە، بەڵام ئەمیری داعش هیچ رۆحمێكی نەبوو، ئەو پیاوە كە وەك ئەوانی دیكە پێشمەرگە بوو، گوڕاندی: "من هەڤاڵ مەحمود خەڵكی كەركووكم، دەزانم تەنیا چەند خولەكێكم لە ژیاندا ماوە، تكایە بە خەڵكی بڵێ لێرە چی ڕوویدا".\nدوای ئەوە زۆری نەخایاند كە چەكدارانی داعش سەری ئەو پێشمەرگەیان بڕی و تەرمەكانی هەموویان فڕێدانە نێو چاڵ و ئەمیرەكەی داعش وتی: "با سەگ تەرمەكانیان بخۆن."\nمشتێك لە خەروار\nخەڵیفا، ئەو خانمەی بە سەرهاتی خۆی دەگێڕێتەوە دەڵیت، بەڵام ئەوە تەنیا نموونەیەكە كە ڕوودەدات، من هێشتا بەسەرهاتێكی ئەوتۆم نەگێراوەتەوە، چونكە وتنی هەموو داستانەكە گەلێك دوور و درێژە، خراپترین بەشی دەستدرێژی كردنی بە زۆرەملی بوو، ئەگەر هەركام لە ئەوان (داعشەكان) هەویستیانبایە، ئەوا ئەو كارەیان لە گەڵ دەكردم، بۆ ئەو كارەش هەر دوو دەستیان دەبەستم و دەست درێژی نامووسیان لێدەكردم، خۆ من هەر دیلی ئەوان بووم، بەڵام ئەوان هەمیشە بە زۆر ئەو كارەیان لە گەڵ دەكرم، كاتێك ئەوان لە شەڕدا سەركەوتوو نەدەبوون، دەهاتن تۆڵەكەیان لە من دەستاندەوە.\nخەلیفا دەڵێت، كاتێك داعش لە كۆبانی شكستی خوارد، لەپەچەیان كردم و بە چوار پیاوان دەستدرێژییان بۆ سەر ناموسم كرد.\nدوای ئەوە بنەماڵەكەم لە بەرامبەر پارە دا توانیان ئازادم بكەن كە حكومەتی هەریم یارمەتی كردبوو، وەك كەسێكی مردوو بووم. ئیستا بە زەحمەت دەژیم و جارێكی تر بوومەتەوە بە هەمان خەلیفای جاران، بۆیە دەبێت دەنگ هەڵببڕم، ناتوانم فەرامۆشی بكەم كە هێشتاش هەزاران كچ لە دەستی داعش دان و ئەو دەستدرێژی كردنە هەموو ڕۆژێك بە سەریان دێت.\nوەك ئێزدییەكان ئێمە داوایەكی ئەوتۆمان نیە، پیویستمان بە هیچ نیە و هیچ خەون و خوزیایەكمان نیە بێجگە لە ئەوەی كچەكانمان ئازاد بكرین.\nئەم ڕاپۆرتە لە لایەن پەیامنێری دەنگی ئەمەریكا هێدر مۆڕداك، لە سەردانێك لە دهۆك ئامادەی كردووە.\nئه‌م بابه‌ته 20106 جار خوێنراوه‌ته‌وه


لەبارەی ئاماری زیانە گیانییەکانیشەوە، چاوگێک لە لە نەخۆشخانەی ناوەندی شاری قەندەهار بە میدیاکانی راگەیاندووە، "تا ئێستا ١٦ کوژراو و ٣٢ی بریندار گەیەندراونەتە نەخۆشخانە".\nوتەبێژێک بەناوی بزووتنەوەی تاڵیبانیش رایگەیاند، تەقینەوەیەک مزگەوتێکی پەیڕەوکەرانی مەزهەبی شیعەی لە باشووری ئەفغانستان لەکاتی نوێژی هەینیدا کردووەتە ئامانج و بەوهۆیەشەوە، ژمارەیەکی زۆر هاوڵاتی برینداربوون.\nلەبارەی تەقینەوەکەشەوە، ئاژانسی هەواڵی فرانس پرێس ئاماژەی بەوەکردووە، سێ تەقینەوەی یەک لە دوای یەک لەکاتی نوێژی هەینیدا مزگەوتەکەی هەژاندووە و ژمارەیەکی زۆری هاوڵاتیانیش بەشدارییان لە نوێژی هەینی لەو مزگەوتەدا کردووە.\nئەو وتەبێژەی تاڵیبان ئەوەشی خستوەتەڕوو، تائێستا هیچ گرووپ و کەسێک بەرپرسیارێتی خۆی لە ئەنجامدانی تەقینەوەکە نەگرتووەتەئەستۆ.\nهەفتەی رابردووش، لە ئەنجامی تەقینەوەیەکدا کە مزگەوتێکی هۆزی هەزارەی سەر بە مەزهەبی شیعەی لە شاری قندووزی لە باکووری رۆژهەڵاتی ئەفغانستان کردە ئامانج و بەوهۆیەشەوە، ٥٠ کەس کوژران و ١٤٠ی دیکەش برینداربوون.\nرۆژی ١٥ی ئابی ئەمساڵ، بزووتنەوەی تاڵیبان تەواوی ئەفغانستانی کۆنترۆڵکرد و کۆتایی بە حوکمی ئەشرەف غەنی سەرۆک کۆماری ئەفغانستان هێنا، دوای چەند هەفەتەیەکیش تاڵیبان حکومەتی کاربەڕێکەری کۆماری ئیسلامی ئەفغانستانی راگەیاند.


https://1baiser.com گیانی کرێکارانی بیانی پارێزراو نییە |\nHome سەرەکی گیانی کرێکارانی بیانی پارێزراو نییە\n2018 لە هەرێم 5 کرێکاری بیانی کوژراون\nساڵی ڕابردوو 20 کرێکاری بیانی گیانیان لە دەست داوە، کە پێنجیان بە کوژراون و ئەوانەی دیکەش بە ڕووداوی جیاجیا گیانی لە دەست داوە، هەر لەو ساڵەشدا 700 کرێکاری بیانی هاتوونەتە هەرێمی کوردستان.\nبە پێی ئاماری ڕێكخراوی داكۆكی لە مافی كرێكارانی بیانی لە هەرێم، 130 كۆمپانیا لە هەرێم هەن كە كاری هاوردەكردنی كرێكاری بیانی دەكەن، لە زیاتر لە 20 وڵاتی جیاجیاوە، لە ماوەی ساڵی ڕابردووش 20 كرێكار گیانیان لە دەست داوە، كە پێنج لەوانە لە لایەن كەسانی ترەوە كوژراون.\nحەمە هەژار مەحمود سەرۆكی ڕێكخراوی داكۆكی لە مافی كرێكارانی بیانی لە هەرێم بۆ «ئاژانس› وتی: «ئێستا مامەڵەكردن لەگەڵ كرێكارانی بیانی زۆر خراپە و زۆر كات ژیانی ئەو كرێكارانە لە مەترسیدان، چونكە یاسای كار جێبەجێ نەكراوە لە هەرێمی كوردستاندا، بۆیە پێویستە بە یاسا مامەڵە بكرێت لەگەڵ ئەم كرێكارانەدا».\nوتیشی: «لە ماوەی ساڵی ڕابردوودا، 200 كەیسی جۆراوجۆر لای ئێمە تۆمار كراوە، تایبەت بە توندوتیژی و مافی كرێكارانی بیانی، لەوانەش وەرگرتنی پارە لەو كرێكارانە، لێدان، هەڕەشە، وەرگرتنی پاسپۆرت لێیان و دەستدرێژیی سێكسی بەرامبەر ژنەكان».\n«هەر لە ماوەی پارساڵدا، پێنج كرێكاری بیانی كوژراون، هەروەها 15 كرێكاریش گیانیان لە دەست داوە لەسەر كار و بە هۆی نەخۆشی و ڕووداوی هاتوچۆوە، كە بەداخەوە هۆكارەكەشی كەمتەرخەمیی حكومەتە». حەمە هەژار وای وت.\nبە پێی ئامارێكی وەزارەتی كار و كاروباری كۆمەڵایەتیی حكومەتی هەرێم، تەنیا لە ماوەی ساڵای 2018دا، سێ هەزار و 700 كرێكاری بیانی هاوردەی هەرێم كراوە كە زۆربەیان كاری خزمەتكاری ماڵەكان دەكەن و لە ڕێگەی كۆمپانیاكانەوە هاتوونەتە هەرێم.\nعارف حیتۆ بەڕێوەبەری گشتیی كار و دەستەبەری كۆمەڵایەتی لە وەزارەتی كاروباری كۆمەڵاتی بۆ «ئاژانس» وتی: «ئەو كرێكارانەی كە بە فەرمی دێن، لە ڕێگەی كۆمپانیاكانەوە مۆڵەت لە ئێمە وەردەگرن، مۆڵەتیان پێ دەدەین كە كرێكاری بیانی هاوردە بكەن، كە دوو جۆر كرێكاری بیانی دێنە هەرێم، یەكەم كرێكاری كارگە و كۆمپانیاكان، دووەم كرێكاری خزمەتكار بۆ ناو ماڵ، كە ئەمە زۆربەیان ئافرەتن».\nوتیشی: «هەر كرێكارێك توندوتیژی لەگەڵ كرابێت بە هەموو جۆرەكانییەوە لای ئێمە سكاڵای تۆمار كردبێت، ئێمە لە ڕێگەی لیژنەیەكی تایبەتەوە بەدواداچوونمان بۆ كەیسەكە كردووە، ئەگەر تاوانەكە لای خاوەن كارگە یان خاوەن ماڵ بێت، سزای ئەو كەسە دەدەین و هەندێك جاریش دەیدەینە دادگا، ساڵانە دەیان كەیسی لەو شێوەیە هاتوونەتە لای ئێمە».\nئەو ئاماژەی بەوەش كرد: ئەو كرێكارانە لە وڵاتانی (فلیپین، سوریا، ئەندەنوسیا، نیپاڵ، پاكستان) و چەند وڵاتێكی ترەوە دەهێنرێنە هەرێم، بە پێی ئامارێكی ڕێكخراوی داكۆكی لە مافی كرێكارانی بیانی لە هەرێم، نزیكەی 23 هەزار كرێكاری بیانی لە هەرێمی كوردستاندا هەن، كە لە 20 وڵاتی جیاجیاوە و لە ڕێگەی بازرگان و كۆمپانیاكانەوە هاوردەی هەرێمی كوردستان كراون، ئەمە جگە لەوەی كە زیاتر لە 3 هەزار كرێكاریش بە شێوەی نایاسایی هێنراونەتە هەرێمی كوردستان.\nزیاد جەبار ئەندامی پەرلەمانی كوردستان بۆ «ئاژانس» وتی: «هەندێك لە یاساكان لە قۆناغێك دەرچوون، ئێستا پێویستیان بە هەمواركردنەوە هەیە، یاسای كاریش یەكێكە لەو یاسایانە، كە پێویستی بە هەموارکردنەوە و بەكارخستنە».\nلە 2017ـدا 6 ژمارە چاوەڕوانی میسی دەكەن


كۆبوونه‌وه‌ی كرێكارانی شیركه‌تی توربینی شه‌هریار – کۆمەڵە_رێكخراوی كوردستانی حیزبی كۆمونیستی ئیران\nكۆبوونه‌وه‌ی كرێكارانی شیركه‌تی توربینی شه‌هریار\nڕۆژی سێشه‌ممه ٢٠ی مانگی ڕه‌زبه‌ر، كۆمه‌ڵێك له كرێكارانی شیركه‌تی قه‌تعه سازی توربینی شه‌هریار له شاری كه‌ره‌ج، له ناڕه‌زایه‌تی به په‌رداخت نه‌كرانی حه‌قده‌ست و باروودۆخی خراپی كار، ده‌ستیان له كار كێشا و له شوێنی كاره‌كانیان كۆبوونه‌وه.\nكرێكارانی به‌شداربوو له‌و كۆبوونه‌وه‌یه ڕایانگه‌یاند: ئه‌گه‌ر خاوه‌نكار داخوازییه‌كانیان جێبه‌جێ نه‌كات ئاستی مانگرتنه‌كانیان به‌رینتر ده‌كه‌ن. شایانی باسه كه سه‌ره‌ڕای هه‌ڕه‌شه‌ی حه‌راسه‌ت و نوێنه‌رانی خاوه‌نكار، كرێكارانی ئه‌و شیركه‌ته نه‌گراونه‌ته‌وه سه‌ر كاره‌كانیان.


باڵانبۆ محەمەد بۆ ژیان: هەر كەسێك لەبارەی بازرگانانی ماددەی هۆشبەرەوە زانیاری بداتە حكومەت خەڵات دەكرێت\n14.12.2019 09:39 PM\nئەندامێکی پەرلەمانی کوردستان رایدەگەیەنێت، پڕۆژەیاسای ماددە هۆشبەرەكان و كارتێكارە عەقڵییەكان، خوێندنەوەی یەكەمی بۆ كراوە، دەشڵێت، هەر كەسێك لەبارەی بازرگانانی ماددەی هۆشبەرەوە زانیاری بداتە حكومەت خەڵات دەكرێت.\nباڵانبۆ محەمەد، ئەندامی لیژنەی ناوخۆ و ئاسایش و ئەنجومەنە خۆجێیەكان بە (تۆڕی هەواڵی ژیان)ی راگەیاند، پڕۆژەیاسای ماددە هۆشبەرەكان و كارتێكارە عەقڵییەكان، خوێندنەوەی یەكەمی بۆ كراوە و لەلایەن لیژنە پەیوەندیدارەكانیشەوە راپۆرتێك ئامادەكراوە بۆ ئەوەی لە دانیشتنی رۆژی دووشەممەی پەرلەمانی كوردستاندا خوێندنەوەی دووەمی بۆبكرێت.\nوتیشی: لە پرۆژە یاساکەدا سزای بازرگانیکردن بە ماددە هۆشبەرەکان قورستر بوە، بۆ هەندێک حاڵەتی قورس سزاکە دەگاتە زیندانی هەتاهەتایی، هاوکات بۆ مەبەستی چارەسەركردنی ئەو كەسانەی ئاڵودەی ماددە هۆشبەرەكان بوون، ژمارەیەك سەنتەری ڕاهێنان و پزیشكی دەكرێنەوە.\nباڵانبۆ محەمەد، ئاماژەی بەوەشکرد، هەر بە پێی پرۆژر یاساکە هەر کەس زانیاری بداتە حکومەت و لایەنە پەیوەندیدارەکان لەسەر ئەوکەسانەی بازرگانی بە ماددەی هۆشبەرەوە دەکەن بە پێی جۆری مادەکە بە بڕێک پارە خەڵات دەکرێن.\n1249 جار بینراوە


ئاڤاهیێ نوو یێ رێڤه‌به‌ریا نه‌خشه‌دانانا ئاڤه‌دانی ل پارێزگه‌ها دهوكێ هاته ڤه‌كرن | پارێزگەھا دھوك\non: سبتمبر 24, 2018\nئه‌ڤرو سپێدێ 24-9-2018 ب چاڤدێریا به‌رێز فه‌رهاد ئه‌مین ئه‌تروشی پارێزگه‌رێ دهوكێ وب ئاماده‌بونا ژماره‌كا رێڤه‌به‌رێن فه‌رمانگه‌هێن میری ئاڤاهیێ نوو یێ رێڤه‌به‌ریا نه‌خشه‌دانانا ئاڤه‌دانی ل پارێزگه‌ها دهوكێ هاته ڤه‌كرن .\nپاش گه‌ریانه‌ك ل ناڤ ئاڤاهی كر وژنێزیك هایداری ره‌وشا ئاڤاهی بوو.\nپاش ل هولا رێڤه‌به‌ریێ ، سه‌رپه‌رشتێ ئه‌لكترونیكرنا نه‌خشه‌یان ب تێر وته‌سه‌لی پلان ونه‌خشه‌یێن ئاڤاهی وجهێن گشتی یێن باژێرێ دهوكێ یێن هاتینه ئه‌لكتورنیكرن بو به‌رهه‌ڤبویا به‌رچاڤكرن.\nپارێزگه‌رێ دهوكێ سوپاسیا حكومه‌تا هه‌رێمێ و وه‌زاره‌تا دارایی كر كو پشته‌ڤانیا دارایی ته‌رخانكریه بو تومامكرنا ئاڤاهیێ ناڤبری و ته‌كه‌زكر كو دناڤا ئاڤاهیێ نوو دا فه‌رمانگه‌ها نه‌خشه دانانا ئاڤه‌دانی دێ شێت باشتر وبله‌زتر خزمه‌تا وه‌لاتیێن پارێزگه‌هێ كه‌ت وده‌ست خوشی ل هه‌موو لایه‌كی كر یێن بوینه هاریكار بو بجهكرنا پروژه‌ی.\nهه‌ژی گوتنێ یه روبه‌رێ گشتی یێ پروژه‌ی 4500مترێن دووجاركینه وروبه‌رێ ئاڤاهی بخو (1200) مترێن دووجاركیه ژسێ نهوما پێك دهێت و25ژور وهول وجهێن خزمه‌تكاری بخوڤه دگریت پروژه بكوژمێ دووملیار وچارسه‌د وچل وحه‌فت ملیون دینارا ل سه‌ر بودجا حكومه‌تا كوردستانێ هاتیه بجهكرن.


فەتوایەکى نوێ لەبارەى مووچەى بندیوار و دوو موچە و خانەنشینى نایاسایى لە هەرێم\n2020.06.28 - 16:38\nئەنجومەنى باڵاى فەتوا لە هەرێمى کوردستان فەتوایەکى نوێى لەبارەى حوکمی وەرگرتنی مووچە بێ دەوام کردن (بن دیوار)و وەرگرتنی دوو مووچەیی و خانەنشینی نایاسایی، بڵاوکردەوە.\nلە راگەیەندراوێکى ئەنجومەنەکەدا ئاماژە بەوە کراوە "له دانیشتی نا ئاسایی خۆیدا به ئۆنلاین رۆژی شه‌ممه رێكه‌وتی 27/6/2020 پاش تاوتوێكردنی بابه‌ته‌كه‌و گه‌ڕانه‌وه بۆ ده‌ق و سه‌رچاوه‌كانی فیقهی ئیسلامی ئه‌م فه‌توای بە پێویست زانیوەو بە وردی بابەتەکەی خستۆتە روو".\nبەگوێرەى فەتواکە "هه‌ر كه‌سێك به شێوازێكی یاسایی دانه‌مه‌زرابێت موچه‌كه‌ی حه‌رامه، هه‌ر كه‌سێكيش دامه‌زرا بێت به شێوازی یاسایی به‌ڵام ده‌وامی فه‌رمی خۆی جی به‌جێ نه‌كات ئه‌وا دیسان موچه‌كه‌ی حه‌رامه‌و، پێویسته له سه‌ری یان ده‌وامی فه‌رمی خۆی به پێی یاسا جێ به‌جێ بكات، یان ده‌ستبه‌رداری ئه‌و موچه‌یه ببێت".\nلەبەشێکی تری فەتوایەکە هاتووە: مووچەخۆری بن دیوار ـ له ناوه‌وه‌ی كوردستان بژی یان له هه‌نده‌ران ـ پاره‌یه‌ك وه‌رده‌گرێت به‌بێ ئه‌وه‌ی هه‌ستێت به واجبی سه‌رشانی خۆی، ئه‌مه‌یش پێچه‌وانه‌ی ئه‌و گرێبه‌سته‌یه كه له گه‌ڵ حكومه‌ت ئه‌نجامی داوه‌و واژوو یان په‌نجه‌مۆری كردووه، كه بێگومان دیسان ده‌چێته خانه‌ی دزی‌و درۆزنی‌و فێلكردن‌و خواردنی ماڵی حه‌رام كه تێكڕایان له شه‌ریعه‌تی ئیسلامدا وه‌ك ئاشكرایه حه‌رام و كاری قیزه‌ونن".\nلە فەتواکەى ئەنجومەنى باڵاى فەتواى هەرێمدا رونکراوەتەوە، هه‌ر كه‌سێك له یه‌ككاتدا له دوو وه‌زاره‌تی حكومه‌تدا دامه‌زرابێت ئه‌وا موچه‌یه‌كیانی لێ حه‌رامه‌و پێویسته ده‌ستبه‌رداری ببێت‌و حكومه‌تیش پێویسته له سه‌ری چاوپۆشی نه‌كات‌و ئیجرائاتی یاسایی ده‌رهه‌ق بكات، دوو موچه‌یی ئه‌گه‌ر له نێوان حكومه‌تی كوردستان‌و حكومه‌تی عێراقیشدا بوو هه‌ر حه‌رامه‌و له رووی حه‌رام بوونیه‌وه هیچ جیاوازیه‌كی نییه.\nجەختیشکراوەتەوە"هه‌ركه‌سێك به‌شێوه‌یه‌كی نایاسایی خانه‌نشین كرابێت‌و به‌شێوه‌یه‌كی ناشایسته مووچه‌ی خانه‌نشینی وه‌ربگرێت، به پێی قاعیده‌ی شه‌رعی به گه‌نده‌ڵی‌و فه‌سادی ئیداری هه‌ژمار ده‌كرێت‌و پاره‌كه‌ی حه‌رامه، چونكه له جێگه‌ی خۆیداو به پێی ماندووبوونی وه‌زیفی وه‌ریناگرێت، بۆیه پێویسته له سه‌ر حكومه‌ت چاو بخشێنێته‌وه به‌و جۆره خانه‌نشینكراوه‌نه‌دا كه له ده‌ره‌وه‌ی چوارچێوه‌ی یاسا به هه‌ر هۆكارێك خانه‌نشین كراون."\nلە فەتواکەدا ئەنجومەنەکە نه‌هێشتنی موچه‌ی بن دیوارو دوو موچه‌یی ناڕه‌وا بە ئه‌ركی هه‌ره له پێشی حكومه‌تی هه‌رێمی كوردستان دەزانێت و لەو بڕوایەدایە ئه‌و به‌رپرسی راسته‌وخۆیه له چاكسازی‌و نه‌هێشتنی گه‌نده‌ڵی، ئه‌و دوو بابه‌ته‌یش دیارده‌یه‌كی قێزه‌وونن و به‌رچاوترینی رووی گه‌نده‌ڵی‌و فه‌سادن له هه‌ندێك له دام‌و ده‌زگاكاندا، وه بوونه‌ته هۆی ده‌ربڕینی ناره‌زایی تێكڕای میلله‌ت‌و بارگرانی گه‌وره‌یش له سه‌ر داهاتی حكومه‌ت، بۆیه پێویسته به زووترین كات هه‌وڵی قه‌لاچۆكردنیان بدرێت، بۆ ئه‌وه‌ی مۆچه‌خۆری راسته‌قینه مافی خۆیان پێ بدرێت‌و بندیواره‌كانیش ئیجرائاتی یاساییان له ته‌ك بكرێت.\nعێراق بڕیارى نوێ دەردەکات بۆ زیادکردنی ماوەى پێدانی کارەبا و کەمکردنەوەی نرخ\n2020.07.14 - 13:26\nتاقیکردنەوە نوێیەکان: رەنگە ئاژەڵى لاما هەڵگرى چارەسەرى سیحرى کۆرۆنا بێت\n2020.07.14 - 12:34\nئێران و عێراق رێککەوتنى نوێ دەکەن بۆ جموجۆڵى بازرگانى لەرێگەى دەروازەکانى باشورەوە\n2020.07.14 - 11:16\nفەرماندەیەکی ئەمریکی: لەگەڵ کازمی لەبارەى حەشد هاوڕاین.. و سیستمی بەرگریمان لە ناوچەى سەوزی بەغدا هەیە\n2020.07.14 - 17:37\nڕاگەیەنراوێکی هاوبەشی عێراق و سعودیە لەبارەى ڕێککەوتنەکەى ئۆپیک.. ’’پابەندین’’\n2020.07.13 - 21:20\nزانایان هۆشدارییەکی نوێ دەدەنە گەنجان لەبارەى توشبوونیان بە کۆرۆنا\n2020.07.13 - 17:04\n2020.07.12 - 23:16


ئه‌م سه‌ری مانگه: ماشینه‌كه‌م – Knwe.org\nسەرەکی » وتار » ئه‌م سه‌ری مانگه: ماشینه‌كه‌م\nئه‌م سه‌ری مانگه: ماشینه‌كه‌م\nرێز له‌تیف فاتیح\nڕه‌فیقێكی خواپێداوم هه‌بوو هه‌ر ڕۆژ به‌ماشینێكه‌وه ئه‌هات بۆ ده‌وام. جا هه‌موو ڕۆژێ ئه‌هاته لای منه‌وه و ئه‌یپرسی تۆ كه‌ی سه‌یاره‌كه‌ت ده‌كڕی, منیش كه ڕۆژێك له كافتریا نانم بخواردایه ڕۆژی دواتر نه‌خۆش ئه‌كه‌وتم و له پێخه‌فه‌كه‌م ده‌رنه ئه‌چووم له‌به‌ر بێ پاره‌یی، جوابم ئه‌دایه‌وه ئه‌م سه‌ری مانگه سه‌یاره‌كه‌م، كه گوایه له ئه‌ڵمه‌نیاوه بۆم ئه‌نێرنه‌وه، ئه‌گاته‌وه. ڕاستێكه‌ی من مۆڵتی ی شۆفێریشم نه‌بوو، چ جا بگا به ماشینه‌كه خۆی. ئه‌سڵی باسه‌كه خه‌تای كه‌سی تیانه‌ییه كه من هه‌ژار و ئه‌ویش خانه‌دانه، ئه‌وه ته‌نها كاری سروشته كه یه‌كێكمان له خێزانێكی هه‌ژار و ئه‌ویتریش له خێزانێكی ده‌وڵه‌مه‌ند. به‌س خۆ ئه‌كرا ئه‌و هێنده من بیری ئه‌و ڕاستیه نه‌خاته‌وه یا ئه‌كرا وه‌ك و ئه‌وه‌ی كه ڕویدا من ڕۆژێ زوتر پێم بوتایه كه گیرفانی من و باوكم به‌شی ماشێن كڕین ناكا.\nله ڕۆژگاری ئه‌مڕۆماندا گه‌نجان ئه‌شێ له‌هه‌ر شتێكیتر زیاتر به‌دوای «له‌گه‌ڵ سه‌رده‌مبووندا» بن، ئه‌مه واته سه‌رده‌م هه‌ر جۆره پۆشاك یا هه‌ر ئامرازێكی ویست و ئه‌وانیش ئه‌وه‌یان بوێت. ده‌ی باشه ئه‌مه به‌شی خۆی ئاساییه، به‌ڵام نه‌ك به‌وشێوه‌یی كه هاوڕێكه‌ی من ئه‌یكرد. ئاخر ناكرێ هه‌ر خواپێداوێ چۆنی بووێت «پۆز» لێبدا و ئه‌وه‌ی له‌ده‌وریشێتی و ئه‌یبینێت ئاخ هه‌ڵكێشێت. خۆ گه‌ر ڕه‌فیقه‌كه‌ی من له‌تواناشی نه‌بووبێت یارمه‌تی من بدات ئه‌یتوانی «پۆز» به‌سه‌ر مندا لێنه‌دا. ناكرێت گه‌نجێك كه گه‌یشتبێته قۆناغی زانكۆ ئه‌وه‌نده هه‌ست به به‌رپرسیارێتی نه‌كات كه ناكرێت، به‌و هه‌ل و مه‌رجه‌ی بۆ ئه‌و ڕه‌خساوه و بۆكه‌سێكیتر نا، خواپێداوی بفرۆشێته‌وه. پێویسته له‌سه‌ر هه‌رتاكێكی هۆشیار ڕه‌چاوی ده‌ور و به‌ره‌كه‌ی بكات. خۆ گه‌ر وه‌ها بیركردنه‌وه‌یه‌ك دروست بكرێت ئه‌شێ كێشه‌ی زۆر گه‌وره‌تریش, چینایه‌تی، له‌و به‌رچاوویه‌یی كه هه‌یه‌تی كاڵتر بكرێته‌وه.\nباسه‌كه له‌وه زیاتر درێژ نه‌كه‌مه‌وه، ڕۆژی خۆی هات و منیش به‌و هاوڕێیه‌م وت كه من و ماشێن كوجا مه‌رحه‌با. ماڵی ئاوابێت ئه‌ویش وازی له‌گۆڕینی سه‌یاره‌كانی هێنا و ته‌نانه‌ت هه‌ندێجار له‌گه‌ڵ من به پاس هاتوچۆ ده‌كات ئێستا. ئه‌وه‌ی كه ماوه‌ته‌وه بیڵێم ئه‌وه‌یه كه سه‌یاره‌كه‌ی من هێشتا هه‌ر له‌ڕێگایه. بریا هه‌ر گه‌نجێك و تاكێكی كۆمه‌ڵگه‌مان هێنده‌ی هاوڕێكه‌ی من\nهه‌ستی به‌رپرسیارێتیان لا درووست ئه‌بوو.


بورهان شێخ رەئوف: دەر و دراوسێ. – WTARIKURD\nعیراق به‌ره‌و بنبه‌ستی سیاسیی و بۆشایی ده‌ستووری\nته‌واو نه‌بوونی نیسابی یاسایی ئه‌نجومه‌نی نوێنه‌رانی عیراق له 8ی شوباتی 2022، عیراقی روبه‌ڕووی دۆخێكی نه‌خوازراو كرده‌وه كه بۆشایی سیاسییه، هه‌ندێك زیاتریش ده‌ڕۆن و ده‌ڵێن بۆشایی ده‌ستووریه، به‌ڵام ناكرێت بێژین بۆشایی ده‌ستووری، چونكه ئه‌نجومه‌نی نوێنه‌ران هه‌یه‌و ده‌سته‌ی سه‌رۆكایه‌تیش هه‌یه.\nپابه‌ند نه‌بوون به ماوه یاسایی و ده‌ستوورییه‌كان له هه‌ڵبژاردنی سه‌رۆك كۆمار و دیاریكردنی فراكسیۆنی گه‌وره و ته‌كلیف كردنی كاندید بۆ پێكهێنانی كابینه‌ی وه‌زاری كێشه و گرفت بۆ كاری دامه‌زراوه‌كانی ده‌وڵه‌ت و حكومه‌ت ده‌خوڵقێنێت.\nوادیاره ره‌وتی سه‌در باش بیری له‌و هه‌نگاوه كردۆته‌وه كه نای بۆ بایكۆتكردنی دانیشتنی 8-2 بۆ هه‌ڵبژاردنی سه‌رۆك كۆمار،چونكه له‌لایه‌ك فشاری له ركابه‌ره سه‌رسه‌خته‌كانی له چوارچێوه‌ی هه‌ماهه‌نگی كرد، بۆ ئه‌وه‌ی به مه‌رجه سه‌خته‌كانی كانی قایل بن و له لایه‌كی تریش مه‌به‌ستی بوو حكومه‌ته‌كه‌ی مسته‌فا كازمی به‌رده‌وام بێت، له ده‌سه‌ڵات بۆ چه‌ند مانگێكی تر، كه ئه‌وه‌ش مایه‌ی نیگه‌رانی و بێزاری زۆری چوارچێوه‌ی هه‌ماهه‌نگییه، چونكه سه‌در باڵاده‌سته له ئه‌نجومه‌نی وه‌زیران له رێگه‌ی ئه‌مینداری گشتی ئه‌نجومه‌نه‌كه‌وه كه (حه‌مید ئه‌لغزی)یه، كه سه‌ر به ره‌وتی سه‌دره و رۆڵی باڵاو كاریگه‌ری ده‌بێت له وختی بۆشایی ده‌ستووری و سیاسی.\nله‌لایه‌كی تریشه‌وه سه‌درییه‌كان هه‌ماهه‌نگی و هاوپه‌یمانی پته‌ویان له گه‌ڵ (محه‌مه‌د حه‌لبوسی) سه‌رۆكی ئه‌نجومه‌نی نوێنه‌ران هه‌یه، ئه‌میش رۆڵی كاریگه‌ری ده‌بێت له كاتی بۆشایی سیاسی و ده‌ستووریدا، به‌گوێره‌ی ماده‌ی (72) دووه‌م و ماده‌ی (75) چواره‌م له كاتی هه‌ر به‌هانه و بیانوویه‌ك بۆ هه‌ڵبژاردنی سه‌رۆك كۆمار دوای مانگێك له یه‌كه‌م دانیشتنی ئه‌نجومه‌نی نوێنه‌ران ، ئه‌وا ده‌سه‌ڵاته‌كانی سه‌رۆك كۆمار ده‌درێت به سه‌رۆكی ئه‌نجومه‌نی نوێنه‌ران، به‌ڵام دادگای فیدراڵی پێشتر وه‌ڵامی پرسیاری ئه‌م دۆخه‌ی داوه‌ته‌وه، كه سه‌رۆك كۆماری ئێستا به‌رده‌وام ده‌بێت له كاره‌كه‌ی تا هه‌ڵبژاردنی سه‌رۆك كۆماری نوێ.\nفشاری ئیقلیمی و ناوخۆیی زۆریش له ئارادایه له هه‌موو ئاڕاسته‌كانه‌وه بۆ ئه‌وه‌ی لایه‌نه‌كان له یه‌ك نزیك ببنه‌وه، ناكۆكی نێو ماڵی شیعه كه‌م بكرێته‌وه و به‌شداری به چوارچێوه‌ی هه‌ماهه‌نگی بكرێت له حكومه‌تدا، هه‌وڵیش هه‌یه بۆ رێكه‌وتنی ماڵی كورد له سه‌ر كاندیدێكی هاوبه‌ش بۆ سه‌رۆك كۆمار، كه رێخۆشكه‌ر ده‌بێت بۆ پێكهێنانی حكومه‌ت.\nوه‌ستاندنی وتوێژه‌كان بۆ پێكهێنانی حكومه‌ت و بایكۆتی دانیشتنی په‌رله‌مان بۆ هه‌ڵبژاردنی سه‌رۆك كۆمار، له‌لایه‌ن ره‌وتی سه‌دره‌وه، مه‌شهه‌دی سیاسی عیراق به بنبه‌ستێكی سه‌خت ده‌گه‌ینێت و كاردانه‌وه‌و ره‌نگدانه‌وه‌ی نه‌رێنی زۆری له سه‌ر دۆخی ئاسایشی وڵات ده‌بێت، به تایبه‌تی له چه‌ند رۆژی رابردوودا، شاهیدی چه‌ندین كرده‌وه‌ی تیرۆركردن و رۆكێت باران و سووتاندنی بنكه‌و باره‌گای حزبی بووین، ئه‌مه‌ش بۆ خۆی روبه‌ڕووی چه‌ندین پرسیاری جدیمان ده‌كاته‌وه، له‌سه‌ر ئاینده‌ی پرۆسه‌ی سیاسی عیراق، كه بۆ خۆی به‌ره‌و رووی چه‌ندین گێره‌و كێشه‌ی قورس بووه‌ته‌وه كه چاره‌كردنیان كارێكی ئاسان نییه، ته‌نانه‌ت ناتوانرێت ساده‌ترین تێگه‌یشتن له‌سه‌ر رێكخستنه‌وه‌ی بكرێت.


جەنەڕاڵێکی ئەمریکی دوێنێ وتی هەرچەندە گروپەکە لاوازە، بەڵام هێشتا وەک هەڕەشەیەک دەمێنێتەوە و ده‌توانێت خۆی رێکبخاتەوە ئەگەر گوشارەکە بۆ ماوەیەکی زۆر نەمێنێت.\nئاژانسی فرانس پریس\nوێنەیەک کە لە 13 کانونی دووەم گیراوە، لە میانه‌ی کۆنگرەیەکی رۆژنامەوانیدا کە لەلایەن هاوپەیمانی نێودەوڵەتییه‌وه دژ بە داعش رێکخرابوو، ئەندامێکی هێزەکانی ئەمریکا دەردەخات کە بە لای درۆنێکدا دەڕوات لە بنکەی سەربازی عەین ئەسەد لە پارێزگای ئەنبار لە خۆرئاوای عێراق. [ئەیمەن حەنا\_ئاژانسی فرانس پرێس]\nفەرماندەیه‌كی ئەمریکا، ژمارە دوو لە فه‌رمانده‌كانی هاوپەیمانی نێودەوڵەتی لە عێراق و سوریا، لیوا ئەلێکس گرینكیویچ، چوارشەممە (22 کانونی دووەم) وتی گروپی "دەوڵەتی ئیسلامی" (داعش) لاوازکراوە بەڵام ئەگەری خۆڕێکخستنەوەی هەیە ئەگەر ئەمریکا عێراق بەجێبهێڵێت.\nوتی گروپەکە "بە دڵنیاییەوە هێشتا وەک هەڕەشەیەک دەمێنێتەوە. ئەوان توانایەکی شاراوەیان هەیە بۆ دەرکەوتنەوە ئەگەر گوشارکەی سەریان بۆ ماوەیەکی درێژ لابچێت".\nگرینكیویچ وتی هیچ هەڕەشەیەکی دەستبەجێ بۆ گەڕانەوەی داعش نابینێت.\nوتی: "بەڵام چەندە زیاتر گوشارەکە لەسەریان لاببەین، هەڕەشەکە زیاتر گەشەدەکات."\nلە کۆنفرانسێکی رۆژنامەوانیدا له په‌نتاگۆن وتی لاوازیی بونیادیی داعش لە شکستیاندا ده‌رده‌كه‌وێت بۆ سوودبینین لە خۆپیشاندانەکانی عێراق بۆ داواکردنی گۆڕانکاری سیاسی لە تشرینی یەکەمەوە.\nدوای شکستپێهێنانی لە ئازاری رابردوو، داعش بووه ژێرزەمینی و شێوازەکەی گۆڕی بۆ شەڕی پارتیزانی و بەردەوامبوو لە زیانگەیاندن.\nگرینكیویچ وتی هاوپەیمانان ویستیان ئه‌وه دیاریبکەن کە ئایا گروپەکە "جۆرێک لە بێدەنگیی ستراتیژی جێبەجێدەكات، چاوەڕێی هەلێکه کە بتوانێت سوودی لێوەربگرێت، یان هەر بەڕاستی کەمێک زیاتر لەسەر پەتەکەیه و کەموکوڕیی هەیە لەڕووی توانا و ژمارەوە؟"\nوتی خۆپیشاندانەکانی عێراق یارمەتی هاوپەیمانانی دا بۆ پێداچوونه‌وه‌ی دەرەنجامه‌کان "کە لەڕاستیدا داعش کەمێک زیاتر کێشەی کەمی توانا و ژمارەی هه‌یه، لەوەی کە لە بێدەنگییەکی ستراتیژیدا بێت".\nرۆڵی سەربازیی ئەمریکا پێویستە\nگرژی و ئاڵۆزییەکانی نێوان واشنتۆن و تاران زیاتر بوون لەسەر خاکی عێراق لەم مانگەدا. ئەمریکا جەنەڕاڵی باڵای ئێران قاسم سولەیمانی كوشت لە بەغدا و تارانیش لە دژی ئەمە تۆڵەی لە بنکەیەکی عێراقی کرده‌ووە کە سەربازانی ئەمریکی لێن، بەشێکیان ئازاریان بەرکەوت.\nپەرلەمانی عێراق له 5 کانونی دووەم دەنگیدا بە دەرکردنی تەواوی هێزە بیانییەکان، لەنێویاندا ئەو 5,200 سەربازه ئەمریکییەی لەگەڵ هێزە ناوخۆییەکان جێگیربوون.\nبەگوێرەی چەند سەرچاوەیەکی سەربازیی ئەمریکی، وا دەردەکەوێت سەربازانی هاوپەیمانان ئۆپەراسیۆنەکانیان لە عێراق لەوکاتەوە کەمکردبێتەوە، تەنانەت ئەگەر هەماهەنگیکردن لەگەڵ سوپای عێراق بەوریاییەوە بەردەوامبێت.\nکۆشکی سپی رایگه‌یاند كه سەرۆکی ئەمریکا دۆناڵد ترەمپ و هاوتا عێراقییەکەی بەرهەم ساڵح چوارشەممە لە داڤۆس، سویسرا، هاوڕابوون لەسەر پێویستیی مانەوەی رۆڵی سەربازیی ئەمریکا لە وڵاتەکەدا.\nگرینكیویچ وتی: "لەڕاستیدا ئەمە گفتوگۆیەکی نێوان حکومەت بۆ حکومەتە كه كه‌ی بگەڕێنەوە سەر کارپێکردنه‌وه‌ی تەواوەتی ئەو هاوبەشییە. بەدڵنیاییەوە ئەوان ئارەووزیان بۆی هەیە، هەر وەک چۆن ئێمەش هەمانە."\nنا، نا بۆ ئه‌مریكا!


پێشبینییەکانی ئۆجالان لەسەر وێرانکاریی سەرمایەداریی و چارەسەرەکانی-١ | ROJnews\nسێشەممە, 24 مار 2020 - 07:16\nبە هاتنی ڤایرۆسی کۆرۆنا زۆر کەس دەستیان کردووە بە باسکردن لەسەر سیستمی سەرمایەداریی و لەناوبردنی ژینگە، بەڵام عەبدوڵا ئۆجلان ڕیبەری گەلی کورد چەندین ساڵ لەمەوبەر سەرنجی خستووەتە سەر تاڵانکاریی و وێرانکارییەکانی سیستمی سەرمایەداریی و هۆشداریی بۆ دروستبوونی قەیرانێکی گەورە کردووە و ڕێگاچارەکانیشی پێشکەش کردووە، بە تایبەت لەسەر ژینگە، پیشەسازی و شارەوانی و کاریگەرییەکانی لەسەر کۆمەڵگا کە ئەمڕۆ دێتەدی.\nڤایرۆسی کۆرۆنا "کۆڤید-١٩" کۆتاییەکانی ساڵی ٢٠١٩ لە چین بڵاوبووەوە و تا ئێستا بووەتە هۆی گیان لەدەستدانی هەزاران مرۆڤ، کە لەگەڵ خۆشیدا باسی دەوڵەت، دەسەڵات و سەرمایەداریی پێشخستووە، لە زۆربەی ئەو نرخاندنانەی دەکرێت، سیستمی سەرمایەداریی و ئەو وێرانکارییانەی بەسەر کۆمەڵگا و ژینگە هێناوە، وەک هۆکاری ڤایرۆسەکە نیشان دەدرێت، بە واتایەکی دیکە ڤایرۆسی کۆرۆنا وەک ئەنجامێکی سیستمی کاپیتالیزم پێناسە دەکرێت، لەلایەکی دیکەشەوە تێکۆشان بۆ دیموکراسی، یەکسانی و ئازادیی باسیان لەسەر دەکرێت، لە زۆربەی ئەو باسانەی دەکرێت سەرنج دەخرێتەسەر ئەم قۆناغە کە لەگەڵ خۆیدا گۆرانکاریی زۆر دێنێت و سیستمەکە دەهەژێنێت.\nعەبدوڵا ئۆجالان ڕێبەری گەلی کورد ڕێگەچارەکان لەژێر ناوی "ژینگە، پیشەسازی، شارەوانی و بزوتنەوەی ژینگەیی و دیموکراتی دژی سیستم" باس کردووە، ئێمەش ویستمان ئەو نرخاندنانە بەش بەش بە خوێنەرانمان پێشکەش بکەین.\nئۆجالان پەیوەندیی سەرەتایی لەگەڵ سروشت وەکو پەیوەندیی منداڵ و دایک ناو دەنێت و وەها پێناسەی بۆ دەکات؛ "لە کۆمەڵگای سەرەتایی کۆمینەکاندا، پەیوەندیی کۆمەڵگا لەگەڵ سروشت وەکو پەیوەندیی منداڵ و دایکە، کۆمەڵگا سروشت بە زیندوو دەبینێت، وەک پێوەرێکی بنەمایی دینی، بۆ ئەوەی دژی نەوەستێتەوە و لە بەرامبەریدا خەتا نەکات، مرۆڤ لە جەوهەری خۆیدا بەشی پێشکەوتووی سروشتە، کۆمەڵگای مرۆیی بە گوێرەی گیانلەبەرەکانی دیکە وەک سروشتێکی هۆشمەند و نەرم دەناسرێت، کۆمەڵگای مرۆییش هەبوونێکی زیندووی جیهانە، بەرهەمی کەشوهەوایەکە کە بە نەرمونیانی دروست کراوە، بەرهەمی جیهانی ڕوەک و گیاندارەکانە، کەشوهەوای جیهانی ئێمە و ڕوەک و گیاندارەکان گرێدراوی یەکن و شتێکی گشتییە کە کۆمەڵگای مرۆییش دەگرێتەوە، ئەو سیستمانەی باسیان لێوە دەکەین زۆر نازکن و بە توندی پێکەوە گرێدراون، وەک ئەوەی زنجیرەیەکیان دروست کردبێت، کە ئەگەر عەڵقەیەکی بپچڕێت هەموو زنجیرەکە تێکدەچێت و کاریگەری لەسەر ئەوانی دیکە دادەنێت.\nئۆجالان ئاماژە بەوە دەکات ک بە قووڵبوونەوە قەیرانەکانی سیستمی کۆمەڵگا، قەیرانە ژینگەییەکان دروست دەبن و وەها دەڵێت: "لەگەڵ قەیرانی سیستمی کۆمەڵگا، قەیرانی ژینگەیی قووڵ دەبێت، پێویستە مرۆڤ لەبیری نەکات کە عەڵقەکانی ژینگە بەرهەمی ملیۆنان ساڵن، زیانەکانی پێنج هەزار ساڵی ڕابردوو و بە تایبەتی لە ٢٠٠ ساڵی ڕابردوودا، وەک پچڕاندنی هەزاران عەڵقەیە کە بە درێژایی ملیۆنان ساڵ دروست بوون، کە ئەمە لە ماوەیەکی زۆر کورت ڕوویداوە و کاردانەوەی شکانی دەستپێکە.\nعەبدوڵا ئۆجالان ڕێبەری گەلی کورد، لە پارێزنامەی "بەرگری لە گەلێک" کە ساڵی ٢٠٠٤ لە چاپ دراوە دەڵێت: ئەگەر مرۆڤ بە گوێرەی سروشت و ژینگە بژیت، دەتوانێت ژیانی ژینگەیی خۆی بەردەوام بکات، لەسەر ئەو وانانەی پێویستە وەربگیرێن دەڵێت: وانە و ئەنجامێک کە ئێمە دەتوانین لێوەرگرین ئەمەیە؛ جۆری مرۆڤ ئەگەر بە گوێرەی عەڵقەکانی پێگەیشتن (تەکامول) و پاڵاوتن بجوڵێتەوە دەتوانێت هەبوونی خۆی بەردەوام بکات، ئەگەریش بە پێچەوانە بجوڵێتەوە، هەبوونی ژینگەیی خۆی لەناو دەبات، دەبێتە هۆی ئەوەی مرۆڤ نەتوانێت هەبوونی خۆی بەردەوام بکات، ئەگەر پەیوەندیی نێوان جۆرەکان بپچڕێت، لە عەڵقەی پێگەیشتن بڕانەوەی گەورە ڕوودەدات و ئەمەش دەبێتە هۆی کێشەی مانەوە و درێژەدان بە هەبوونی زۆرێک لە جۆرەکان و لەناوچوونیان.\nسەرەڕای هەموو ڕووداوە نەرێنی و کارەساتەکان، ئۆجالان ڕەشبینانە سەیری ڕووداوەکان ناکات و سەرنج ڕادەکێشێتە سەر ئەم بابەتانە؛ "ناوەڕۆکی سیستم قەیرانی کۆمەڵایەتیی گەیاندووەتە لێواری کابوس، کارەساتەکانی ژینگەش لە ئارادان، دەستیان پێکردووە و هێماکانی S.O.S نیشان دەدەن، شارەکان وەک شێرپەنجە گەورە دەبن، هەوا پیس دەبێت، کونی لایەی ئۆزۆن قووڵدەبێت، جۆرەکانی ڕوەک و گیانلەبەر قۆناغ بە قۆناغ کەمدەبن، تاڵانکردنی دارستانەکان، پیسبوونی ڕووبارەکان، لەهەر ناوچەیەکدا گردەکانی خوڵ بەرزدەبن، کەمبوونەوەی لەناکاوی ئاوەکان، زۆربوونی بێ کۆنترۆڵی دانیشتووان، ئیدی سروشتیش سەرهەڵدەدات، بەهۆی داوای قازاشتی زیاتر، بیر لەوە ناکرێتەوە کە جیهانی ئێمە چەندە شار، مرۆڤ، کارگە، ئۆتۆمبێلی بانگەشە، ماددەی هۆشبەر و ئاو و هەوای پیس هەڵدەگرێت، بەڵام ئەم ڕووداوە نەرینییانە چارەسەر نیین.\nئۆجالان بۆ پێشگرتن لە کارەساتەکان، ئاماژە بە گرنگی هەڵمەتەکانی پێشخستنی زانستی ژینگەیی (ئیکۆلۆژی) و ڕێکخستنە هەرەوەزی و جیهانییەکان دەکات و بۆ چوونە دەرەوە لە قەیرانەکان ئەم پێشنیارانە دەکات، "پێویستە بۆ وەستاندنی کارەساتە ژینگەییەکان، زۆرێک لەو ڕێکخراوانەی بۆ ئەمە دامەزراون، زیاتر بەهێز بکرێن و ببنە بەشێکی کۆمەڵگەی دیموکراتی، یەکێک لە کارە بنەماییە دیموکراتییەکان تێگەیشتن و ڕێکخستن لە بواری ژینگەیە کە دەبێت بەهێز بکرێت، وەکچون لە کاتی خۆیدا هەڵمەتێک بۆ تێگەیشتن لە چین و نەتەوە ڕێکدەخرا، ئێستاش دەبێت بۆ تێگەیشتن لە ژینگە و دیموکراسی ڕێکبخرێت، لە مافی ئاژەڵەکان بگرە تا پاراستنی دارستانەکان، پێویستە سروشت سەرلەنوێ شین بکەینەوە و ئەمە بکەینە بەشێک لە چلاکییەکانی کۆمەڵگا، لە قۆناغی داهاتوودا پێویستە سروشتی ڕووت ببێتەوە دارستانێکی گەورە و بە ڕۆەکە جۆراوجۆرەکان بڕازێندرێتەوە و گیانلەبەرەکان تێدا بڵاو ببنەوە، بۆ ئەم مەبەستە پێویستە تێکۆشانێکی گەورە بەڕێوە بچێت، مسۆگەر دروشمی "وڵاتپارێزی گەورە دروستکردنی دارستان و دار چاندنە"، دەبێتە یەکێک لە دروشمە هێژاکان، باش دەزانرێت، ئەو کەسانەی ئاژەڵەکانیان خۆشناوێت و نایانپارێزن، ناتوانن مرۆڤیان خۆشبوێت و بیپارێزن، چەندە بزانرێت گیانلەبەر و ڕۆەک ئەمانەتن لەلای مرۆڤ، قاتێک نرخ و بەهای مرۆڤ زیاد دەبێت.\nعەبدوڵا ئۆجالان ڕێبەری گەلی کورد، باوەڕی وایە کە ئەو ڕێکخراوانەی تا ئێستا بۆ پاراستنی ژینگە لە ئاستی جیهان دامەزراون، توانای چارەسەرکردنی کێشەکانیان نییە، بۆیەش ئاماژە بە دانووستانی جیهانی بۆ پاراستنی ژینگە دەکات و دەڵێت: شێوازی هەرەوەزی و دیموکراتی کە گەلان لە سەرتاسەری مێژوو نیشانیان داوە، پێویستە بۆ ئەوەی کابووسەکان تێپەڕێنێت، خۆی بە نوێکردنەوەی تاکتیک و تیۆری بەهێز بکات، تێگەیشتنی چەپی ڕیال سوسیالیزم "چەپ، ژینگە" و بزوتنەوەی فەمنیست، سەلماندیان کە توانای کۆتاییهێنان و تێپەڕاندنی کابوسەکەیان نییە، سەرەڕای ئەم بزوتنەوانە، پێویستە لەسەر داهاتووی تیۆری گشتی جیهانی وەک؛ 'کۆمەڵگای ژینگەیی و دیموکراتی و ئازادی ڕەگەزی' دانووستان بکرێت، هەروەها لەسەر چونیەتی تاکتیکە ناوچەیی و جیهانییەکان و شێوازی چارەسەری دانووستانێکی بەهێز بکرێت.


◄ Resultaat: Found 38, page 1 of 4 Artikelen per pagina: 🗐 1 🗐 5 🗐 10 🗐 25 🗐 50 🗐 100\n📊 ئاماری سزادان بەتۆمەتی سووکایەتیکردن بە ئەردۆغان Statistieken en enquêtes\n📅 Toegevoegd op Feb 2 2020 12:37PM\n👁 Dit item is 1,242 keer bekeken\nیەڵماز ئۆزدیل، رۆژنامەڤان و نووسەری بەناوبانگی تور [ Meer... 👁] ✖ ✖ 0 2 ✔ 99% ✍ B.J. 2-2-2020 12:37:57\n👫 ئایدن ئەردۆغان Biografie\n📅 Toegevoegd op Feb 28 2020 2:58PM\nرۆژی 23-02-2020، لە 4ەمین کۆنگرەی هەدەپە لە ئەنکەڕ [ Meer... 👁] ✖ ✖ ✖ 0 1 ✔ 84% ✍ S.E. 28-2-2020 14:58:21\n👁 Dit item is 9,886 keer bekeken\n📷 ئەردۆغان و سوپاسالاری تورک لە کوردستان Afbeelding en tekst\n📅 Toegevoegd op Jun 23 2010 9:18PM\n👁 Dit item is 9,010 keer bekeken\nپاش هێرشەکانی پەکەکە بۆسەر مۆڵگەکانی داگیرکەری تور [ Meer... 👁] ✖ ✖ 0 0 ✔ 68% ✍ H.B. 23-6-2010 21:18:42\n📕 ئەردۆغان کێیە؟ ئیسلامییەکی میانرەو یان سیاسییەکی پراگماتیک؟ Bibliotheek\n👁 Dit item is 3,846 keer bekeken\nچەند نووسەرێک سلێمانی-2009 [ Meer... 👁] ✖ ✖ ✖ 0 0 ✔ 60% ✍ B.J. 31-3-2014 0:40:07\n📊 ئەردۆغان: هاوکارییە سەربازییەکانی ئەمریکا بۆ یەپەگە 1000 بارهەڵگری تێپەڕاندووە Statistieken en enquêtes\n📅 Toegevoegd op Aug 24 2017 11:13AM\n👁 Dit item is 3,995 keer bekeken\nسەرۆک کۆماری تورکیا رایدەگەیەنێت، رێگەنادەن رێڕەوێ [ Meer... 👁] ✖ ✖ ✖ 0 1 ✔ 89% ✍ H.B. 24-8-2017 11:13:04\n📖 ئەی کوردینە ئەردۆگان مەترسییە بۆ هەمووان! Artikkelen\n📅 Toegevoegd op Dec 17 2018 4:56PM\n👁 Dit item is 1,114 keer bekeken\nسەرەتا ئومێدی گەورە لەسەر ئەردۆگان هەڵچنرا و چاوەڕ [ Meer... 👁] ✖ ✖ 0 1 ✔ 98% ✍ N.I. 17-12-2018 16:56:20\n📖 بۆچی رکم لە ئەردۆگان نییە! Artikkelen\n📅 Toegevoegd op Aug 18 2020 7:18PM\n✍ Gewijzigd door Aras Îlncaxî\n👁 Dit item is 1,049 keer bekeken\nهاورێ باخەوان نەک هەر رکم لێی نییە، بەڵکو زۆرجاری [ Meer... 👁] ✖ ✖ 2 2 ✔ 99% ✍ M.B. 18-8-2020 19:18:03\n📝 بەیاننامەی تەڤگەری ئازادی بۆ بایکۆتکردنی ڕیفراندۆمەکەی بارزانی و ئەردۆغان Bewijsstukken\n📅 Toegevoegd op Sep 22 2017 12:24PM\n👁 Dit item is 3,831 keer bekeken\nبۆ ڕایگشتی.... تەڤگەری ئازادیی بەدروشمی نا بۆ ئەن [ Meer... 👁] ✖ ✖ ✖ 0 1 ✔ 91% ✍ H.B. 22-9-2017 12:24:05\n📖 پەیام و سەرەنجی ئامینەی کاکەباوە لەسەر دەسەڵات و سیاسەتی ئەردۆغان Artikkelen\n📅 Toegevoegd op Sep 27 2019 5:07PM\n👁 Dit item is 1,513 keer bekeken\nئەردۆغان لە هەڵبژاردنی 31-03-2018 بەهۆی ستراتیژی ه [ Meer... 👁] ✖ ✖ ✖ 0 2 ✔ 93% ✍ J.O.E. 27-9-2019 17:07:09\n| Pagina wordt gegenereerd in: 9,984 seconde(n)!


ژمارەی دەستگیرکراوە کوژراوەکان لە زیندانەکانی ئێران گەیشتە سێ کەس - RojNews\nژمارەی دەستگیرکراوە کوژراوەکان لە زیندانەکانی ئێران گەیشتە سێ کەس\nپاش ئەوەی دوێنێ پەرلەمانی ئێران هەواڵی گیان لە دەستدانی سینا قەنبەریی لە زیندانی ئەویندا پشتڕاست کردەوە، شەوی ڕابردوو هەواڵی گیان لە دەستدانی دوو گەنجی دەستگیرکراوی دیکە بڵاوکرایەوە.\nشەوی ڕابردوو نەسرین ستودە، پارێزەری دیاری ئێرانی، لە لێدوانێکدا بۆ کەناڵی ئاسمانیی ئێران ئینترناشناڵ، هەواڵی گیان لە دەستدانی دوو دەستگیرکراوی دیکەی بە ناوەکانی وەحید حەیدەری و موحسن عادلیی پشتڕاست کردەوە.\nپۆلیسی شاری ئەراک ڕایگەیاندووە، کە وەحید حەیدەری بازرگانی بە ماددە هۆشبەرەکانەوە کردووە و دەستگیرکراوەو لە زینداندا خۆی کوشتووە، لە کاتێکدا خانەوادەکەی دەڵێن، کە وەحید دەستگێڕی کەنار شەقام بووە کە لە خۆپیشاندانەکانی ئەم دواییانەدا دەستگیرکراوە و لە زینداندا کوژراوە.\nهەروەها موحسن عادلی کە لە سێیەمین ڕۆژی خۆپیشاندانەکاندا واتە لە ڕۆژی ١ی مانگدا دەستگیرکرابوو، دوو ڕۆژ پاش دەستگیربوونی تەرمەکەیان ڕادەستی خانەوادەکەی کردووەو وتوویانە، کە ناوبراو خۆی کوشتووە.\nهاوکات نەسرین ستودە، پارێزەری ناسراو و دیاری ئێران ژمارەی دەستگیرکراوانی کوژراوی لە ناو زیندانەکاندا بە سێ کەس ڕاگەیاندووە.\nهاوڵاتیانی ئێرانی دەڵێن، کە بانگەشەی خۆکوژی ئەو دەستگیرکراوانە لەلایەن حکومەتی ئێڕانەوە سیناریۆیەکی دووبارەیە و چیدی کەس باوەڕ بەو بانگەشانەی حکومەتی ئێڕان ناکات.\nجێگای ئاماژەیە، ڕۆژ لەدوای ڕۆژ نیگەرانی هاوڵاتیانی ئێران بۆ دووبارە بوونەوەی ڕووداوەکانی ناو زیندانەکان لە پاش خۆپیشاندانەکانی سالی ٢٠٠٩ زیاتردەکات، لە ساڵی ٢٠٠٩دا دەیان زیندانی لە زیندانەکاندا لە ژێر ئەشکەندەدا کوژران و دواتریش کەس بەرپرسیارێتی ئەو تاوانانەی لە ئەستۆ نەگرت.\nلەو زیندانەدا زیاتر لە ٢٠ کەس کوژران و دڕندەترین ئەشکەنەکدان دژ بە هاوڵاتیان ئەنجامدرا.\n(سێ کوژراوەکەی ئەمساڵی زیندانییەکانی ئێران)


نەتەوە | 13:32:02 2018-06-17 | (5,630) جار خوێندراوەتەوە\nله راپۆرتێكدا "بانكی نێوده‌وڵه‌تی" داوا له وه‌زاره‌تی دارایی حكومه‌تی هه‌رێمی كوردستان ده‌كات ڤیزا كارت و ماسته‌ر كارتی نێوده‌وڵه‌تی بۆ فه‌رمانبه‌ران دروستبكات، سه‌رۆكی لیژنه‌ی دارایی په‌رله‌مانیش ورده‌كاری دروستكردنی كارتی تایبه‌ت به موچه‌خۆران رونده‌كاته‌وه.\nبه‌پێی راپۆرتێكی بانكی نێوده‌وڵه‌تی ژماره‌ی موچه‌خۆرانی دامه‌زراو (دائم) له حكوومه‌تی هه‌رێمی كوردستان 697 هه‌زار و 501 موچه‌خۆرن كه ده‌كاته 52% مووچه‌خۆرانی هه‌رێم، له به‌رامبه‌رادا ژماره‌ی خانه‌نشینان 220 هه‌زاره‌و ژماره‌ی فه‌رمانبه‌رانی گرێبه‌ست 24 هه‌زارو 898 فه‌رمانبه‌ره‌و زیاتر له 420 هه‌زارو 872 هه‌زار كه‌سیش مووچه له چاودێری كۆمه‌ڵایه‌تی وه‌رده‌گرن.\nله‌ڕاپۆرته‌كه‌دا ئه‌وه‌شخراوه‌ته‌ڕوو، ژماره‌ی مووچه‌خۆران و فه‌رمانبه‌رانی هه‌رێم، سه‌رباری سیستمی بایۆمه‌تری كه زیاتر له (یه‌ك ملیۆن و دووسه‌دو چل و نۆ هه‌زار) فه‌رمانبه‌ره كێشه‌ی گه‌وره‌ی تێدایه و فه‌رمانبه‌ران ژماره بانكی تایبه‌ت به‌خۆیان نییه.\nبه‌پێی سه‌رچاوه‌یه‌كیش له وه‌زاره‌تی دارایی، ئه‌و وه‌زاره‌ته به‌نیازه بۆ هه‌ر فه‌رمانبه‌راێم ژماره‌یه‌كی حسابی بكاته‌وه و بانكی نێوده‌وڵه‌تیش مه‌رجی بۆ وه‌زاره‌تی دارایی هه‌رێم داناوه و داوایان كردووه، له بری كارتێكی تایبه‌ت به موچه‌ی فه‌رمانبه‌ران، ڤیزا كارت یان ماسته‌ركارتی نێوده‌وڵه‌تی بۆ موچه خۆران دروست بكرێت.\nلای خۆشیه‌وه عیزه‌ت سابیر سه‌رۆكی لیژنه‌ی دارایی په‌رله‌مان رایگه‌یاند: "ئێستا حکومەت بەرنامەی ھەیە حساب بانکی بۆ فەرمانبەران دروستبکات لەھەموو ئەو شوێنانەی فەرمانبەر پەنجەمۆری کردوەو سیستمی بایۆمەتری موچەیان بۆکراوە".\nوتیشی:"لەداھاتودا بڕی ئەو پاشەکەوتەی لەموچەی فەرمانبەران کراوە بۆیان دەخرێتەسەر ئەو حساب بانکیەی تایبەت بەموچەخۆرەکە دەکرێتەوە، ئەوکاتیش دەتوانن لەڕێگەی ئەو حساب بانکیەوە قەرزی حکومەتی لێبدەنەوە".\nعیزه‌ت سابیر ئەوەشی ڕونکردەوە، "پڕۆژەکە دەبێت کۆمپانیایەک یان حکومەتی ھەرێم لەڕێگەی بانکە پسپۆڕەکانەوە دەست بەجێبەجێکردنی بکات".\nگرنگی پڕۆژەکەشی ڕونکردەوەو وتی:"ئەو سیستمە زەمانەتێکە بۆ سەرجەم فەرمانبەران کە پاشەکەوتەکەیان بەھیچ شێوەیەک نافەوتێت، لەداھاتوشدا دەتوانن ئەو پاشەکەوتە بەکاربێنن بەرامبەر بەو قەرزەی حکومەت کەدەکەوێتە سەریان لەڕێگەی (باج، قەرزی کارەبا، ئاو، سولفەی خانوبەرە، ھاوسەرگیریی".


عەلى حسێنى: داعشەکانى کەرکوک بەرەو بێجى و شرگات رۆیشتوون\nبەرپرسانى کەرکوک، دەڵێن داعش جم و جۆڵى لەدەوروبەرى کەرکوک کەم بۆتەوە و چالاکیەکانى بۆ بێجى و ناوچەى شەرگات گواستۆتەوە، ئەوەش لەکاتێکدایە هێزە عێراقیەکان رێوشوێنە ئەمنیەکانیان لەپارێزگاکە توندوتۆڵتر کردۆتەوە.\nعەلى حسێنى وتەبێژى میحوەرى باکورى عێراقى حەشدى شەعبى، بەدەنگى ئەمەریکاى راگەیاند"ماوەى هەفتەیەکە داعش جم و جۆڵى کەمە لەسنورى کەرکوک، بەڵام لە سنورى شەرگات و خۆراواى بێجى جوڵەیان زۆرە."\nهێزەکانى داعش لەسنورى نێوان پارێزگاکانى کەرکوک و دیالە و سەڵاحەدین گۆڕانکارى لە چالاکیەکانیان دا دەکەن، هەر جارەو فشار لەناوچەیەک دروست دەکەن و لەبەرانبەردا لەناوچەکانى تر جم و جۆڵەکانیان سنوردار دەکەن.\nهەر ئەمرۆ داعش لەقەزاى دۆرى پارێزگاى سەڵاحەدین، هێرشێکى گەورەى کردۆتە سەر هێزە عێراقیەکان و بەو هۆیەوە، ژمارەیەک سەربازى عێراقى کوژراون و بریندار بوون.\nئیسماعیل حەدیدى سەرۆکى پێشوى ئەنجومەنى سیاسى عەرەبى لەکەرکوک، بەدەنگى ئەمەریکاى راگەیاند"داعش لەدەوروبەرى کەرکوک چالاکى ماوە، بەڵام چالاکیەکانى کەمە."\nوتیشى"پۆلیسى فیدرالى پلانى باشى بۆ باشور و رۆژئاواى کەرکوک داناوە و پلانەکانیان تا ئێستا سەرکەوتوو بووە."\nلەرۆژانى رابردووشدا هێزە عێراقیەکان لەپارێزگاى دیالە ئۆپەراسیۆنێکى گەورەیان ئەنجامدا، چونکە جم و جۆڵى داعش لەو پارێزگایە زۆربوو.\nسەرچاوەیەکى ئەمنى ئاگادار لەدیالە کەداوایکرد ناوى بڵاونەکرێتەوە، بەدەنگى ئەمەریکاى راگەیاند"بەرپرسێکى دیارى داعش لەدیالە بەناوى ئەبو ئیدهام ، خۆى رادەستى هێزەکانى عێراق کردووە لەکاتى بەرێوەچوونى ئۆپەراسیۆنەکەدا."\nوتیشى"هێزە عێراقیەکان بەرپرسەکەى داعشیان بۆ شارى بەعقوبەى ناوەندى پارێزگاى دیالە گواستۆتەوە."\nدواى لەدەستدانى زۆربەى ناوچەکانى عێراق و کۆنترۆڵکردنەوەى لەلایەن هێزە عێراقیەکانەوە، چەکدارانى داعش شێوازى شەڕکردنیان لەشەڕى جەبهەییەوە بۆ شەڕى پارتیزانى گۆڕیوە، زۆربەى چەکدارەکانیشیان ڕوویان لە ناوچە شاخاوى و دەشتاییە دوورەکان کردووە.


هۆكارەكانی بەریەككەوتنی جیهانی ئیسلامیی و رۆژئاوا\nهۆكارەكانی بەریەككەوتنی جیهانی ئیسلامیی و رۆژئاوا\n" وێنەی خۆرئاوا لەدیدی جیهانی ئیسلامی‌و خۆرهەڵاتدا "\nیەكێك لەو گرفتانەی كەهەمیشە بەریەككەوتنی نێوان جیهانی ئیسلامی‌و خۆرهەڵات‌و خۆرئاوا نزیك دەكاتەوە‌و خێرای دەكات ، وێناكردنەكانن، وێنەی خۆرئاوا لەدیدی جیهانی ئیسلامی‌و خۆرهەڵاتدا تەنها لەفۆرمێكدا خۆی نانوێنێت ، بەڵكو بەشێكی گەورە‌و قەبەی ئەم جیهانە بەچاوی گومان‌و رق‌و كینەوە بۆ هەموو كایە‌و بوار‌و دەسكەوت‌و گۆڕانكارییەكانی خۆرئاوا دەڕوانێت .\nبێگومان ئەم حاڵەتەی خۆرهەڵاتیش ترسێكی كلتورییە لەبنەڕەتدا‌و لەپێناوی پاراستنی كلتورەكەیدا‌و نایەوێت بچێتە ناو كلتوری خۆرئاواوە یاخود تەنانەت كارلێكیشی لەگەڵدا بكات ، بۆیە قسە لەسەر تەواوی چەمكەكانی خۆرئاوا هەیە لە ( مۆدێرنە، مافی مرۆڤ، ریفۆرم ....تاد ) ،بەشێوەیەك ئەو پێناسە‌و بەرجەستەكردنانەی لەكلتور‌و رۆشنبیریی خۆرئاوادا هەیە بۆ ئەم چەمكانە‌و زۆر شتی تریش ، تەواو جیاوازترە لەكلتور‌و رووناكبیریی بەشێكە خۆرهەڵاتیەكاندا، ئەمەش وایكردووە نەك تێگەیشتن ، بەڵكو بەریەككەوتنی كلتوری دروست بكات لەو نێوانەدا .\nلەمبارەیەوە (مونیر شەفیق ) دەڵێت: "راستیەكان ئەوەیان سەلماندووە كەزەمینەی خۆرئاوایی لەژێر دروشمی مۆدێرنەدا خۆی دەنوێنێ، هیچ پێشكەوتنێكی مادی‌و مەعنەوی لەسەر ئاستی رۆشنبیری و فیكری بەخۆوە نەدیوە، بەڵكو فاكتەرەكانی گەشەكردنیشی تێكشكاندووە ."(1) ئەم كەسە توندتر دەڕوا‌و دەبێژێت :"مۆدێرنە واتە شنەبای خۆرئاوا، واتە شنەبای كۆیلەكردنی وڵات‌و بەشبەشكردنی‌و تاڵانكردنی‌و تێكشكاندنی پێكهاتە فیكری‌و رۆحی‌و مرۆییەكان ".(2)\nهاوكات بەشێكی زۆری خۆرهەڵات جگە لەم كەسەش مۆدێرنە وەك بەرهەم‌و دەسكەوتێكی خۆرئاوا رەتدەكاتەوە‌و گومان دەخەنە سەری‌و بڕوایان وایە ئەو مۆدێرنەیەی كەوا بڕوا دەكرێ بانگەشەبێت بۆ پێشكەوتن، هەموو پاساوێكی شەرعی بەخشیوە بەخۆی تەنانەت ئەگەر خۆیشی بسەپێنێت بەسەر كۆمەڵگەدا بەڕێگەیەكی توندوتیژی‌و زۆرداری دەبێ ". (3)\nرەنگە ئەم ترسە لەبەردەم مۆدێرنە‌و دەسكەوتەكانی خۆرئاوادا ، ترس بێت لەناسنامە ، چونكە مۆدێرنە بەمایەی لەنێوچوونی ناسنامە دەزانن ، پێیانوایە گرفتی لەدەستدانی ناسنامە بەتایبەت دوای زاڵبوون‌و سەركەوتنی خۆرئاوا‌و بەرزبوونەوەی شارستانییەتەكەی‌و فراوانبوونی لەجیهاندا سەری هەڵداوە".(4) چونكە ناسنامە گرنگترین بەش‌و پێكهاتەی كلتورە، هەرچەندە لەنێوجیهانی ئیسلامی‌و خۆرهەڵات بەگشتی بیروڕا‌و بۆچوونی دیكەمان هەیە كەجیاوازتر لەم ئاراستەیە لەمۆدێرنە‌و دەسكەوتەكانی خۆرئاوا دەڕوانێ ، بەڵام دیدگای رەفزكردنەوەی خۆرئاوا‌و نزیك نەبوونەوەی كلتوری لەخۆرئاوا زاڵتربووە لەكۆنەوە تا ئەمڕۆش.نمونەی ئەو بیروڕا جیاوازانەش بۆچوونی (بورهان غلیون)ە، كەدەڵێت:" ئایدۆلۆژیای مۆدێرنە بۆ یارمەتیدانی كۆمەڵگە پەرەی سەندووە لەسەر بەعەقڵانیكردنی ئەو بزاڤە، بەشێوەیەك كەكۆمەڵگە ناتوانێ بەچالاكی فراوان‌و دەستپێشخەری‌و گۆڕانكاری مێژووی گەورە هەستێ ، بێئەوەی لەتۆماری عەقڵانیدا خۆی تۆمارنەكردبێت ".(5)\nهەروەها (د.محەمەد عابد ئەلجابری) ش بیروڕای وایە كە" مۆدێرنە بەمانای نوێكردنەوەی میتۆد ، نوێكردنەوەی تێڕوانین دێ ، ئامانج لێی رزگاركردنی تەسەورمانە بۆكلتور لەناواخنی ئایدۆلۆژی‌و....تاد".(6) بەڵام گرفتەكە تەنانەت لەوێدایە كەچەمك و دەسكەوتێكە دیكەی وەكو (مافی مرۆڤ)یش ، وەك بینراوێكی نێو جیهانی خۆرئاوا دیسان وەك مۆدێرنە‌و چەمكەكانی تر رەفز دەكرێتەوە لەلایەن بەشێكی زۆری خۆرهەڵاتەوە ، بەشێوەیەك مەسەلەكانی مافی مرۆڤ و سەربەستییەكانی نەك لەم نێوەندەدا نزیكبوونەوە‌و بەیەكگەیشتنی كولتوری لەنێوان خۆرهەڵات‌و خۆرئاوادا دروستناكەن ، بەڵكو بگرە زیاتریش دەبنەمایەی دووركەوتنەوە‌و پێكدادان‌و نزیككردنەوەی بەریەككەوتنی كولتوریش لەدواتردا .\nكەسێكی وەكو (محەمەد مەهدی شەمسەدین ) دەڵێت:"دروشمی مافی مرۆڤ كەلەم ساڵانەی دواییدا وروژێنراوە لەسەر چوارچێوەیەكی جیهانی فراوان ، تێبینی دەكەین كە لەزۆربەی كاتدا دژی ئیسلام‌و مسوڵمانان‌و عەرەب بەكاردێت".(7) جگە لەم بیروڕایەش كەسانی دیكەش چەمكی مافی مرۆڤ رەفز دەكەنەوە‌و وەك میكانیزمێك بۆ بەدەست هێنانی ئامانج‌و مەبەست‌و بەرژەوەندییە سیاسیەكانی خۆرئاوا وێنای دەكەن ، بەجۆرێك بڕوایان وایە كە خۆرئاوا هەوڵدەدات دروشمەكانی مافی مرۆڤ بۆ مەبەستی سیاسی تەوزیف بكات ، كەهیچ پەیوەندییەكی بەلایەنە سیاسی‌و بەهایی‌و مۆراڵییەكانەوە نیە ، بەتایبەت ئەوانەی كەپەیوەندی بەئاینی ئیسلام‌و جیهانی ئیسلامییەوە هەیە.(8) یاخود بیرمەندی ئیسلامی ( ئەبوعەلای مەودودی ) دەڵێت:" هەرگیز وشەی دیموكراسیەت بۆ سیستێمی دەوڵەتی ئیسلامی راست نیە ، بەڵكو راستترین گوزارشت حكومەتی ئیلاهییە ".(9) بەبڕوای ئێمە گرفتی ئەمجۆرە وێناكردنە لەخۆرهەڵاتەوە بۆخۆرئاوا ، بەشێكی دەكەوێتە ئەستۆی خۆرئاوا خۆیەوە، چونكە خۆرهەڵات بەگشتی لەبەردەم دوو وێنەی جیاوازی خۆرئاوادا بووە، لەقۆناغەكانی پێشوودا‌و لەسەردەمێكی مێژووییدا .\nوێنەی خۆرئاوا وەكو پیاوێكی رۆشنگەر‌و عەقڵانی‌و هیومانیست لەسەرەتای سەدەی نۆزدەدا خۆی بەرجەستە دەكرد ، بەڵام هەرچی وێنەی دووەمە لەسەدەی بیستدا، وێنەی پیاوێكی كۆڵۆنیالیست وەك هێزێكی داگیركەر خۆی نمایش دەكرد‌و نیشتمانی گەلانی ئیسلامی خستە ژێر تێزی كۆڵۆنیالیزمیانەی خۆیەوە‌و شۆڕشی ئازادیخوازانەی گەلانی سەركوتكرد‌و هێرشێكی هەمەلایەنەی فەرهەنگی‌و ئابوری بۆ سەر گەلانی داگیركراو دەستپێكرد.(10) بێگومان ئەمەش كاریگەری هەبوو لەسەر مرۆڤی خۆرهەڵات كە لەدۆخی یەكەمدا، خۆرهەڵات كرایەوە بەرووی خۆرئاوادا، بەڵام لەدۆخی دووەمدا بەتەواوی داخرا كەتەنانەت كەوتە بەرپەرچدانەوەی خۆرئاوا‌و هەموو دەلاقە‌و پەنجەرەكانی روانین‌و بەیەكگەیشتن‌و بینینی خۆرئاواشی داخست .\nلەدۆخی یەكەمدا كرانەوە بەرووی خۆرئاوادا گەیشتە ئەوەی كە كەسێكی وەك ( جەمالەدینی ئەفغانی ) لەبارەی ریفۆرم‌و چاكسازییەوە لەخۆرهەڵاتدا بڵێ:" لەسەر مسوڵمانانە پێویستە كرانەوەیان بەسەر رۆشنبیریی‌و شارستانیەتی ئەوروپا، هۆكارێكی یارمەتیدەر بێت بۆزانینی ئاینەكەیان بەشێوەیەكی راست".(11) هەروەها هەرچی ( موحەمەد عەبدە)شە ، زیاتر بایەخی بەم كرانەوەیە دەدا‌و لەزۆرێك لەبۆچوونەكانیدا بزاڤێكی گەورە‌و گرنگی ریفۆرمی ئاینی بەدی دەكرێت، بەتایبەت دیارترینیان ئەوەیە كەدەڵێت:" پێویستە لەسەر هەریەكێك لەخەڵك بەپێی توانای خۆی لەئایەتەكانی كیتاب تێبگات". یان لەشوێنێكی تردا دەبێژێت :" خوای گەورە لەرۆژی قیامەتدا پرسیارمان لێناكات دەربارەی گوتەی خەڵك‌و چۆنێتی تێگەیشتنمان لەو گوتانە، بەڵكو پرسیارمان لێدەكات دەربارەی ئەو كتێبەی كە بۆ رێنمایی كردنمانی ناردووە".(12)\n1.منیر شفیق: الاسلام فی معركە الحچارە، بیروت، دار الناشر، تونس، البراق، 1991ز،لا(84).\n2.هەمان سەرچاوەی پێشوو.\n3.زكی المیلاد: الفكر الاسلامی، قرا‌وات ومراجعات، چاپی یەكەم، مۆسسە الانتشار العربی، لندن- بیروت، 1999ز، لا(65).\n4. هەمان سەرچاوەی پێشوو، لا(69).\n5.د.بورهان غلیون: اغتیال العقل، محنە الپقافە العربیە بین السلفیە والتبعیە، ، دار التنویر، بیروت 1987ز،لا(269).\n6.محمد عابد الجابری: التراپ والحداپە، دراسات ومناقشات، بیروت، مركز الدراسات الوحدە العربیە، 1991ز، لا(16).\n7.زكی المیلاد: الفكر الاسلامی، سەرچاوەی پێشوو، لا(115).\n8.هەمان سەرچاوەی پێشوو، لا(114).\n9.ئومێد قەرەداغی: كلتور‌و رێنیسانس، گۆڤاری (ژیار)، ژمارە(5)، ساڵی دووەم، 2000ز، لا(95).\n10.هەمان سەرچاوەی پێشوو،لا(85ن86).\n11.كامەران محەمەد: جەمالەدینی ئەفغانی‌و پرۆژەی بوژانەوەی رۆژهەڵات، گۆڤاری (هەژان)، ژمارە(14و15)، 2004ز،سلێمانی،لا(187).\n12.ئومێد قەرەداغی: كلتور‌و رێنیسانس، سەرچاوەی پێشوو، لا(88-90).


www.sardasht.net: گـــــــــه‌رانـــــــــــــــــــــــه‌وه : عه‌لی سووره‌چۆمی\nبەیەکەوە جارێکی دیکە دەگەرێینەوە بۆ مێژووی رووداوە ھەستیارەکانی دەھەی ٧٠ی ھەتاوی،لێرە لە کۆرەپانی رووبەروو بوونەوەکان دا،دەیان و سەدان رووداو کە لە سەر دەستی ئەوان خووڵقاون سەرنجت رادەکێشێ.\n-- --درێـــــــژه‌ی بــابه‌ت ...|::|دوو شه‌ممه 7 خه‌زه‌ڵوه‌ر 1397 - 13:07:56-\nبەڵێ:ھەر وەک پێ بە پێی رووداوەکان ھاتین،دەقیق لە شوێنێک بە ناوی پردی (کاکااڵڵە)چووینە ناو ھێزێکی دوژمن کە ھەر ئەو ئێوارەیە گەیشبوونە ئەو شوێنە،لە کاتێک دا:ئێمە بە پێی زانیارییەکانی پێشتر و خەیاڵێکی ئاسوودە لەو شوێنەوە دەردەچووین.\n-- --درێـــــــژه‌ی بــابه‌ت ...|::|دوو شه‌ممه 7 خه‌زه‌ڵوه‌ر 1397 - 11:34:38-\nبەشی: چل“ی گەرانەوە(٤٠) له نووسینی:عەلی سوورەچۆمی بەشی ٢\nدوای ساغ بوونەوە پێشمەرگەکان چاوەروانن تا بوولێڵەی”ئەو ئێوارە بێت.\nزۆر بە پەلە دوای وەرگرتنی دوا زانیارییەکان،یەکەم ھەنگاوە قوورسەکان دەست پێدەکەین.ئێوەش بە درێژایی رێگا و ھەورازو نشێوەکان بە تەنیا مەیانھێڵنەوە،بە چاوی مانگ و ئەستێرە لێیان بڕوانن.\n-- --درێـــــــژه‌ی بــابه‌ت ...|::|دوو شه‌ممه 30 ڕه‌زبه‌ر 1397 - 07:44:07-\nبەشی سی و نۆھەمی گەرانەوە(٣٩)\nبە شەش (٦) بار تەقەمەنی”یەوە دەچنە ناو پایەگایەکی رێژیم.........شەرێکی قوورس\nئەو جاریش بارگەی سەفەرێکی دیکە لە کۆڵ،بۆوەی بەیەکەوە شۆر بینەوە بە ناخی رووداوەکانی مێژوو دا،ئەو جاریش دەبینە ھاودەم و ھاوسەفەری ئەوان،بەیەکەوە:زۆر جار دەچینە ژێر سێبەری شاخێک“یا لە پەنا گوێنی“و\n-- --درێـــــــژه‌ی بــابه‌ت ...|::|دوو شه‌ممه 30 ڕه‌زبه‌ر 1397 - 07:30:34-\n-- --درێـــــــژه‌ی بــابه‌ت ...|::|چوارشه‌ممه 24 گه‌لاوێژ 1397 - 11:39:05-\n-- --درێـــــــژه‌ی بــابه‌ت ...|::|چوارشه‌ممه 10 گه‌لاوێژ 1397 - 14:28:12-\n-- --درێـــــــژه‌ی بــابه‌ت ...|::|شه‌ممه 9 پووشپه‌ر 1397 - 16:44:02-\n-- --درێـــــــژه‌ی بــابه‌ت ...|::|شه‌ممه 9 پووشپه‌ر 1397 - 16:37:29-\n-- --درێـــــــژه‌ی بــابه‌ت ...|::|شه‌ممه 26 جۆزه‌ردان 1397 - 10:35:59-


عێراق.. پارێزگارى بانکى ناوەندیى و خێزانەکەى توشى کۆرۆنا بوون\nتەندروستیی هەرێم: ئەوانەی لە دەرەوە گەڕاونەتەوە پەیوەندیمان پێوەبکەن\nکەناڵی ئێن ئاڕ تی پەروەردە دەستی بە پەخشی ئاسایی خۆی کرد\nکاوە عەبدولقادر: وەزیری ناوخۆ بەڵێنی هاوکاری بۆ گەڕانەوەی هاوڵاتیانی دەرەوە داوە\nوەزارەتی تەندروستی: هۆکاری زۆربەی توشبوونەکان نەمانەوە بووە لە ماڵەوەدا\nڕۆژهەڵاتى کوردستان.. لە ٢٤ کاتژمێردا ١٥ کەس بە کۆرۆنا گیانیان لەدەستداوە\nراپۆرتێکى ئەمریکى: ئيسرائيل ڕۆڵى لە کوشتنى قاسم سولەیمانیدا هەبووە\n10614 جار خوێندراوەتەوە\nبە پێى راپۆرتێکى ئەمریکى، ئيسرائيل ڕۆڵى هەبووە لە کوشتنى قاسم سولەیمانى فەرماندەى پێشووى فەیلەقى قودسى ئێران و پرۆسەکەش لە قەتەرەوە سەرپەرشتى کراوە.\nماڵپەڕی ئێن بى سى هەواڵى ئەمریکى راپۆرتێکى لەسەر وردەکارى کوشتنى قاسم سولەیمانى بڵاوکردەوە و باسیلەوەکردووە، دەزگای هەواڵگرى ئیسرائیل هاوکارى ئەمریکاى کردووە لە پلاندانان بۆ کوشتنى سولەیمانى لە فرۆکەخانەى بەغدا.\nبەپێى راپۆرتەکە، هەواڵگرى ئەمریکا سى ئاى ئەى، زۆر بە وردى ئاگادارى کاتى هەستانى فرۆکەکەى سولەیمانى بووە لە دیمەشقەوە بۆ بەغدا، کە زانیارییەکان لەلایەن دوو سیخوڕی هەواڵگرى کە لە فرۆکەخانەى دیمەشق بوون وەرگیراون.\nراپۆرتەکە باسیلەوەشکردووە، زانیارییە هەواڵگرییەکانى ئیسرائیل هاوکاربوون لە دڵنیابوونەوە لە وردەکارییەکان، بەڵام وردەکارییەکانی ئەو هاوکارییە روون نەکراونەتەوە.\nبەپێى لێدوانى چەند بەرپرسێکى ئەمریکا کە لێدوانیان بۆ ئێن بى سى داوە، بەچەند رۆژێک پێش کوشتنى، بە وردى ئەمریکا و ئیسرائیل چاودێرى جموجوڵەکانى سولەیمانیان لە ناوچەکە کردووە.\nئاماژەى بەوەشکردووە، لەگەڵ نیشتنەوەى فڕۆکەکەى سولەیمانى ( ئیرباس ٣٢٠A) سەر بە کۆمپانیاى باڵى شامى فرۆکەوانى، لە فرۆکەخانەى بەغدا لەبەرەبەیانى سێى کانونى دووەمى ٢٠٢٠، سیخوڕەکانى ئەمریکا لە فرۆکەخانەى بەغدا هەواڵى گەیشتنى سولەیمانیان بە فرۆکەخانەکە گەیاندووە.\nبەپێى راپۆرتەکە، بەرپرسانى باڵاى ئەمریکا لە چەند پێگەیەکەوە لە ئەمریکا و چەند وڵاتێکى تر، لەرێگەى چەند شاشەیەکى گەورەوە راستەوخۆ چاودێریی سولەیمانیان کردووە و لەبەرچاویان بووە، کاتێک لە فرۆکەکە دابەزیووە و ئەبومەهدى موهەندیس جێگرى سەرۆکى حەشدى شەعبى لە پێشوازیدابووە و چاوەڕوانى بووە.\nهاوکات جینا هاسپل سەرۆکى دەزگاى سى ئاى ئەى، لە بارەگاى دەزگاکەوە لە ویلایەتى ڤێرجینیا چاودێرى کردووە و هەروەها مارک ئەسپەر وەزیرى بەرگرى ئەمریکا لە شوێنێکى دیکەوە چاودێرى کردووە.\nبەپێى راپۆرتەکەى ئاژانسى ئێن بى سى، هەرچەندە لە نێو شاشەکانى کۆشکى سپى ئەو دیمەنانەى سولەیمانى پەخشکراوە، بەڵام دۆناڵد ترەمپ لەشوێنى حەوانەوەى لە باخچەى مارالاگوا لە فلۆریدا تەماشاى کردووە.\nلە کۆتایى راپۆرتەکەدا هاتووە، سولەیمانى و ئەبو مەهدى موهەندیس لە دوو ئۆتۆمبێلدا بوون لەگەڵ پاسەوان و هاوکارەکانیان، لەڕێگەى سێ فڕۆکەى بێ فڕۆکەوانەوە کە هەریەکەیان چوار موشەکی هێلفایەرى هەڵگرتبوو، بۆردومانکران، و باسیلەوەشکردووە، پرۆسەکەش لە بارەگاى فەرماندەیى ناوەندى سوپاى ئەمریکا لە قەتەر بەڕێوەبراوە.


له گه‌ڕه‌كی شۆرجه‌ی كه‌ركوك، ته‌رمی ژنێك دۆزرایه‌وه كه به‌پێی لێكۆڵینه‌وه سه‌ره‌تاییه‌كان به‌هێز كێشراوه به‌سه‌ریدا و به‌وهۆیه‌وه گیانی له‌ده‌ستداوه، ئه‌وه‌ش به‌وته‌ی سه‌رچاوه ئه‌منییه‌كان بۆ (كه‌ركوك ناو).\nته‌رمی ئه‌و ژنه، ئه‌مڕۆ یه‌كشه‌ممه 19ی كانونی دوه‌م، له نزیك چێشخاته‌ی داربلوو له گه‌ڕه‌كی شۆرجه هه‌ڵگیراوه‌ته‌وه و له‌لایه‌ن پۆلیسی ئازادییه‌وه، ره‌وانه‌ی پزیشكی دادوه‌ری كراوه.\nسه‌رچاوه‌یه‌كی ئاگاداری ئه‌منی به (كه‌ركوك ناو)ی وت "به‌یانی ئه‌مڕۆ هێزه ئه‌منییه‌كان له بونی ئه‌و ته‌رمه ئاگاداركرانه‌وه و ده‌ستبه‌جێ لێكۆڵینه‌وه ده‌ستیپێكردووه، كه ئه‌وه‌ی ده‌رده‌كه‌وێت، هیچ ئاسه‌وارێكی فیشه‌ك به جه‌سته‌ی ئه‌و ژنه‌وه نه‌بووه و ته‌نیا به هێز و شتێكی قورس كێشراوه به سه‌ریدا".\nناسنامه‌ی ئه‌و ژنه نه‌ناسراوه، به‌پێی لێكۆڵینه‌وه سه‌ره‌تاییه‌كان، ته‌مه‌نی له نێوان 40 بۆ 43 ساڵدایه و جلێكی ره‌شی له‌به‌ردا بووه.\n"ئێستا ته‌رمی ئه‌و ژنه له پزیشكی دادوه‌رییه و دۆسیه‌كه‌یشی ره‌وانه‌ی بەشی نەهێشنی تاوان كراوه لە بنکەی پۆلیسی ئازادی شاری كه‌ركوك" به‌وته‌ی سه‌رچاوه‌كه.\nلە پارێزگای كەركوك هیچ پەناگەیەك نییە بۆ داڵدەدانی ئەو ژنانەی لەلایەن كەسوكارییانەوە روبەڕوی هەڕەشەی جیاواز له نێویاندا كوشتن دەبنەوە.\nپێشتر و له تشرینی دوه‌می 2019دا، كه هاوكات بوو له‌گه‌ڵ هه‌ڵمه‌تی به‌ره‌نگاربونه‌وه‌ی توندوتیژیدا، ته‌رمی دوو ئافره‌ت له كه‌ركوك دۆزرایه‌وه و كچێكیش به‌هۆی سوتانه‌وه گیانی له‌ده‌ستدا، ته‌نیا له یه‌ك هه‌فته‌دا.\nبەشێك لە ژنانی كەركوك لە دۆخێكی كۆمەڵایەتی ناهەمواردا ژیان دەگوزەرێنن، بەهۆی ئەوەی مافەكانیان پێشێلدەكرێت، روبەڕوی لێدان و چاوسوركردنەوە دەبنەوە.\nله رۆژی به‌ره‌نگاربونه‌وه‌ی توندوتیژیدا\nته‌رمی دوو ئافره‌ت دۆزرایه‌وه و یه‌كێكیش سوتا


فەرماندەی فەیلەقی قودسی ئێران لەبەغدایە\n2021-11-08 [08:09 AM]\nمیدیاکانی عێراق ئاشكرایان كرد، دوای رۆژێک لە هەوڵی تیرۆركردنی مستەفا کازمی، سەرۆک وەزیرانی عێراق، ئیسماعیل قائانی، فەرماندەی فەیلەقی قودس لە سوپای پاسدارانی ئێران، لە نیوەشەودا و بە سەردانێکی پێشتر بۆ رانەگەیەنراو گەیشتە بەغدا و یەکسەر لەگەڵ سەرکردەی گرووپە چەکدارەکانی شیعە کۆبووەتەوە.\nهەرچەندە تا ئێستا هیچ گروپێک بەرپرسیارییەتی هەوڵی کوشتنی کازمی لە ئەستۆ نەگرتووە، بەڵام پێشتر هەریەک لە میلیشیای عەسائیب ئەهلولحەق و کەتائیبی حزبوڵای عێراق، هەڕەشەیان لە سەرۆک وەزیرانی عێراق کردووە، بەهۆی کوژرانی خۆپیشاندەرێک لەکاتی پشێووییەکانی رۆژی هەینی رابردووی بەردەم ناوچەی سەوز.\nشه‌وی یه‌كشه‌ممه 7-10-2021، هه‌وڵی تیرۆركردنی سه‌رۆك وه‌زیرانی عێراق درا له رێگه‌ی 3 فڕۆكه‌ی بێ فڕۆكه‌وان، وه‌زاره‌تی ناوخۆی عێراق رایگه‌یاندبوو، كه هێزه عێراقییه‌كان دوو فڕۆكه‌یان خستووه‌ته خواره‌وه، یه‌كێكیشیان به ماڵه‌كه‌ی كازمیدا ته‌قییه‌وه.\nئەم هەواڵە 1066جار خوێندراوەتەوە


تایوان هەوڵی دەستکەوتنی پشتیوانی نێودەوڵەتی دەدات\nسیناتۆری فەڕەنسا ئالەین ڕیچارد\nسەرۆکی تایوان تسای ئینگ وێن بە سیناتۆرە فەڕەنسیەکان و سەرۆک وەزیری پێشووی ئوستڕاڵیای وت تایوان جەخت لە ئاشتی و سەقامگیری ناوچەکە دەکاتەوە و هەوڵ دەدات لەگەڵ وڵاتانی دیموکراتدا کاربکات، ئەمەش چەند ڕۆژێک دوای زیادبوونی گرژییەکان لەگەڵ چیندا.\nسەردانەکەی چوار سیناتۆرە فەڕەنسییەکە و سەرۆک وەزیری پێشووی ئوستڕاڵیا تۆنی ئابۆت دوای ئەوە دێت چین ژمارەیەکی زۆر لە فڕۆکەی جەنگی بەسەر ئاسمانی تایواندا برد، ئەم هەنگاوەی چینیش ئەمەریکا و هاوپەیمانەکانی نیگەران کرد.\nلەنێوەندی فشارە سیاسی و سەربازییەکانی چیندا کە تایوان بە خاکی خۆی دەزانێت، تایوانی دیموکرات هەوڵیداوە پشتیوانی وڵاتانی دیکەی دیموکراتخواز بەدەست بهێنێت، بەتایبەتی ئەمەریکا و هاوپەیمانەکانی.\nلە میانەی گفتوگۆکانیدا لەگەڵ سیناتۆرە فەڕەنسیەکاندا کە وەزیری بەرگری پێشووتری فەڕەنسا ئالەین ڕیچارد ڕابەرایەتیان دەکات، سەرۆکی تایوان سوپاسی فەڕەنسای کرد لەسەر نیگەرانیەکانی سەبارەت بە ڕەوشی تەنگەی تایوان و پشتیوانیەکانی.\nوتی " وەکو ئەندامێک لە کۆمەڵگەی نێودەوڵەتی، بەردەوام دەبین لە پابەندبوون بە بەرپرسیارێتیەکانمانەوە تاوەکو ئاشتی و سەقامگیری لە ناوچەی دەریای هیندی و هێمن بپارێزین. هەروەها هیوادارین شان بە شانی فەڕەنسا بەشداری زیاترمان هەبێت لە جیهاندا."\nسەرۆکی تایوان دواتر پەیامێکی هاوشێوەشی بە ئابۆت گەیاند، سەرۆک وەزیری پێشووی ئوستڕاڵیا تۆنی ئابۆت بە تسای وت ئەو لە تایوانە تاوەکو یارمەتیان بدات و کۆتایی بە پەراوێزخستنی تایوان بهێنێت لە کۆمەڵگەی نێودەوڵەتیدا، هەروەها دیموکراسیەت و چۆنێتی مامەڵەکردنی تایوانی لەگەڵ پەتای ڤایرۆسی کۆرۆنادا بەرزنرخاند.\nئابۆت وتی " بێگومان هەمووان دڵخۆش نین بە پێشکەوتنەکانی تایوان، هەروەها تێبینی ئەوەش دەکەم تایوان هەموو ڕۆژێک ڕووبەڕووی دراوسێ زەبەلاحەکەی دەبێتەوە."\nسەرەڕای ناڕەزاییەکانی چین کە هەمیشە بە سەردانی بەرپرسە بیانیەکان بۆ تایوان توڕە بووە، سیناتۆرە فەڕەنسیەکان ڕۆژی چوارشەممە گەیشتنە تایوان.\nجێی ئاماژەیە نە فەڕەنسا و نە ئوستڕاڵیا وەکو زۆرێک لە وڵاتانی دیکەی جیهان پەیوەندی فەڕمی دیبلۆماتیان لەگەڵ تایواندا نیە.


قەدەغەكردنی هونەری كوردی لە توركیا سەری هەڵدایەوە\nڕاپۆرت 19/05/2022 - 10:04 کارزان گلی\nدوو كۆنسێرت و شانۆیەك قەدەغە كراوە\nدوای ئەوەی، شارەوانیی كۆجایلی، كۆنسێرتی ئاینوور دۆغان، گۆرانیبێژی باكووری كوردستانی هەڵوەشاندەوە، بەدوای ئەودا كۆنسێرتێكی تر و شانۆیەكی كوردیی هەڵوەشاندەوە، هۆكارەكەیشی پێشكەشكردنی ئەو هونەرانەیە بە زمانی كوردی.\nهاتنی پارتی داد و گەشەپێدان (ئاكەپە) لە ساڵی 2002 بۆ سەر دەسەڵات، ڕێگەخۆشكەر بوو، تا كوردانی باكوور، كۆنسێرت و گۆرانیی كوردی بڵێنەوە، هەروەها ڕێگە درا شانۆی كوردی هەبێت و تەنانەت تەلەڤزیۆنێكی دەوڵەت بە زمانی كوردی كرایەوە. بەڵام لە ماوەی دوو ساڵی ڕابردوودا، توركیا گەڕاوەتەوە بۆ ساڵانی نەوەدەكان و هەموو چالاكییەكی هونەری كوردی قەدەغە دەكرێت.\nشارەوانیی كۆجایلی، كۆنسێرتی ئاینوور دۆغانی ڕەت كردەوە، سیاسییەكانی توركیا هاتنە دەنگ و گوتیان ئەمە پێشێلی زمانی كوردی و ئازادیی تاكە.\nبەدوای ئەودا، شارەوانیی مووش، كۆنسێرتی مەتین و كەمال قارەمانی هەڵوەشاندەوە، ئەویش بەهۆی ئەوەی گۆرانی بە زمانی كوردی تێدا بووە.\nكەمال قارەمان قسەی بۆ ئاژانسی (DW)ی توركی كردووە و دەڵێت: ”ئێمە هەموو شتێكمان كۆتایی پێ هێنابوو و بەنیاز بوین بەیانی كۆنسێرتەكە بەڕێوە ببەین، بەڵام لەلایەن پارێزگاری مووشەوە ئاگادار كراینەوە كە كۆنسێرتەكە هەڵوەشاوەتەوە، بەبێ ئەوەی هیچ هۆكارێكمان پێ بڵێن''.\nباسی لەوەش كرد، دەسەڵات دەیەوێت قەدەغەكردنی میوزیكی كوردی بەشەرعی بكات، بەتایبەت ئێستا میوزیكی كوردی و زازاكی لەناو ئەو ئازارەدا دەژین كە هونەریان لێ قەدەغە دەكرێت، بە شێوەیەكی گشتی لەڕووی ئایدۆلۆژییەوە، دەسەڵات كێشەی لەگەڵ هونەری كوردیدا هەیە و دەبێت ڕای گشتی بیزانێت.\nهەواڵی قەدەغەكردنی شانۆیەكی كوردی، لە كۆجەیلی بەدوای قەدەغەكردنی كۆنسێرتی ئاینوور و مەتین و كەمال بڵاو كرایەوە، ئەمەش وای كرد كە هونەرمەندانی باكووری كوردستان گومانی زیاتریان بۆ دروست ببێت بەوەی بە پلان دەیانەوێت هونەری كوردی لە تەواوی توركیادا قەدەغە بكەن.\nتیپی شانۆی (ئامەد شەهیر) بە نیاز بوون لە 28/5/2022، شانۆیەك لە ناوچەی چایرۆڤەی سەر بە كۆجایلی نمایش بكەن، بەڵام بە بڕیاری شارەوانی، شانۆگەرییەكە هەڵوشایەوە.\nبەرفین ئەمەكتار، ئەندام لە تیپی شانۆی ئامەد شەهیر، دەڵێت ئاگاداریان كردینەوە كە بەهەڵە ئەو هۆڵەیان بەوان داوە بۆ نمایشی شانۆیی.\nبەرفین دەڵێت: ”بە ئێمەیان گوت دژی شانۆی كوردی نین و قەدەغەی ناكەین، بەڵام بۆچی شانۆی ئێمەیان قەدەغە كرد، لەو ڕووەوە هیچ ناڵێن. ئەمە بەلای ئێمەوە قبوڵكراو نییە، با بە ئاشكرا پێمان بڵێن كە زمانی كوردی لەم وڵاتەدا قەدەغەیە. بەداخەوە هیچ شتێك بە نووسراو ناڵێن، تەنیا بە لێدوانی زۆر پێكەنیناوی باس لە هۆكاری قەدەغەكردن دەكەن''.\nپیشتریش شارەوانیی مێردین، شانۆیەكی هەمان تیپی قەدەغە كرد بە بەهانەی ئەوەی پەتای كۆرۆنا بڵاو بووەتەوە، بەڵام بەرفین دەڵێت: ڕۆژێك دوای قەدەغەكردنی شانۆگەرییەكەی ئەوان، شانۆیەك لە هەمان هۆڵ لە مێردین بە زمانی توركی نمایش كرا، واتە بۆ شانۆی كوردی كۆرۆنا هەیە و بۆ توركی كۆرۆنا نامێنێت.\nلە 2020 شانۆگەریی (شانۆ ژیانە) بە زمانی كوردی لە ئیستانبوڵ نمایشكردنی قەدەغە كرا، لە كاتێكدا ئەو شانۆیە لە 2017 لە بەشێكی زۆری شارەكانی توركیا نمایش كرا، بەڵام قایقامیەتی غازی عوسمان پاشا، بە نووسراوێك داوای لە گرووپی شانۆگەرییەكە كردبوو، كە بەهۆی ئەوەی بەو شانۆیە شیرازەی ڕای گشتی دەشێوێنن، شانۆكە لە ئیستانبوڵ نمایش نەكەن.\nسەندیكای پارێزەرانی ڕوحا، لە دادگا داوای یاسایی تۆمار كرد و داوایان كرد، كە بۆچی ڕێگە نادەن شانۆ بە زمانی كوردی نمایش بكرێت و پێویستە لەسەری بێنە دەنگ. بەڵام دادگا، بە نووسراوێكی فەرمی وەڵامی دابوونەوە و گوتبووی، بڕیاری قەدەغەكردنی ئەو شانۆیە لەجێی خۆیەتی، چونكە پڕۆپاگەندە بۆ پارتی كرێكارانی كوردستان پەكەكە دەكات.\nد. سەركان تورگووت، كتێبێكی بە ناوی (مۆری كورد) بڵاو كردووەتەوە، لەوێدا باس لەو گرفتانە دەكات كە كورد بەهۆی زمانی كوردییەوە لە توركیا دووچاری دەبێتەوە.\nسەركان ئاماژە دەدات بەوەی کە كاتێك زمانی كوردی قەدەغە دەكرێت، پاشماوەی بەردەوام و شۆكێكی گەورە بۆ كوردەكان دروست دەبێت.\nئەو پێی وایە، ئەگەر قەدەغەكردنی هونەری كوردی و زمانەكەی بەو شێوەیە بەردەوام بێت، وای لێ دێت لەسەر شەقامەكانیش نابێت بە كوردی قسە بكەیت، ئەمەش ئازارێكی قووڵە.\nئەو دەڵێت: ”پێویستە لەڕووی میدیایی و لە قوتابخانەكاندا ڕێگە بدرێت كوردەكان زمانی خۆیان بەكار بهێنن، بەپێچەوانەوە نەفرەت و كین لەناو كۆمەڵگەدا دروست دەبێت. دەبێت كورد بە زمانی خۆی بخوێنێت و بە زمانی خۆی گۆرانی بڵێت و شانۆ بكات، ئەوانەشی دژی دەوەستنەوە دەبێت بزانن هیچ سوودێك لەو قەدەغەكردنە نابینن''.


ئه‌نجومه‌نی سیاسی كۆمه‌ڵ: هه‌رێم‌و به‌غدا یاری به‌قوتی فه‌رمانبه‌ران ده‌كه‌ن\nئه‌نجومه‌نی سیاسی كۆمه‌ڵی ئیسلامی پێشوازیی له وه‌فدێكی ڕێكخراوی داكۆكی له زانكۆ و په‌یمانگاكان كرد و له دیدارێكدا ئه‌ندامێكی ئه‌نجومه‌ن رایگه‌یاند: هه‌رێم‌و به‌غدا یاری به‌قوتی فه‌رمانبه‌رانی هه‌رێم ده‌كه‌ن.\nله‌دیدارێكدا باس له‌نیگه‌رانیه‌كانی مامۆستایان كرا له‌به‌رامبه‌ر پابه‌ندنه‌بونی حكومه‌تی ناوه‌ند و حكومه‌تی هه‌رێمی كوردستان بۆ پێدانی موچه‌ی ته‌واو بێ پاشه‌كه‌وت به مامۆستایان.\nهه‌روه‌ها مامۆستایان سوپاس هه‌ڵوێستی كۆمه‌ڵی ئیسلامییانكرد بۆ پشتگیری له‌داوای سه‌رجه‌م فه‌رمانبه‌ران و هاوڵاتیان و هه‌روه‌ها ڕۆڵی كه‌ناڵی ئاسمانیی په‌یام یان به‌رزنرخاند له گه‌یاندن و ڕوماڵكردنی ناڕه‌زایه‌تیه‌كانی مامۆستایان و فه‌رمانبه‌ران به‌به‌رده‌وامی.\nله‌به‌رامبه‌ردا ڕێبوار حه‌مه‌د ئه‌ندامی ئه‌نجومه‌نی كۆمه‌ڵی ئیسلامی پشتیوانی كۆمه‌ڵی بۆ مافی فه‌رمانبه‌ران و مامۆستایان دوپاتكرده‌وه ڕایگه‌یاند ئه‌وان پشتیوانی به‌ده‌ستهێنانی مافه‌كانیان ده‌كه‌ن.\nوتیشی "كۆمه‌ڵ دژی پاشه‌كه‌وتی موچه بووه له‌ڕابردوو و ئێستاش دژایه‌تی ده‌كات"، هه‌روه‌ها كۆمه‌ڵ پێیوایه حكومه‌تی هه‌رێم به‌و داهاته‌ی ده‌ستی ده‌كه‌وێت و ئه‌وه‌ی به‌غداد ده‌ینێرێت ده‌توانێت موچه‌ی ته‌واوی فه‌رمانبه‌ران بێ پاشه‌كه‌وت بدات به‌ڵام هه‌رێم و ناوه‌ند له‌پێناو خواستی حیزبی و شه‌خسی نێوانیان یاری به‌قوتی فه‌رمانبه‌رانی هه‌رێمی كوردستان ده‌كه‌ن.


بەرهەم کادار: ڕۆڵی پارتی لە تێکدانی سیاسەتی ئەمریکی و ئەمنی ناوچەکە. – WTARIKURD\nرەنگە من و تۆ پێمان گەمژەیی بێت، کە بڵێن کوا پارتی بەو ئەندازەیە توانانی هەیە کە سیاسەتی ئەمریکی تێک بدات، پێمان وابێت پارتی حیزبەو ئەمریکا دەوڵەتەو چەند پاساوێکی سەرەتای بۆ بێنینەوە، بەڵام با منیش ئەودیووە شی بکەمەوە، کە پارتی دەتوانیت سیاسەتی ئەمریکی تێک بدات نەک بەهۆی بەهێزیەوە، بەڵکو بەهۆی گوێ لی نەبون بەو باجەی هاوڵاتی کورد یان تاکی کورد دەیدات.\nئۆج ئالان لە (مانیفیستی شارستانیدا ) ناوێکی تایبەتی لەپارتی ناوە کە دەڵێت: مەڕی تورکی سپی. لەدرێژەی رەئی خۆیدا دەڵێت: هەرجارێک تورکیا هەرەشەی لە پەکەکە کردبێت ئێمە وەلامان بۆی هەبوە. زۆر جار پارتی ناردوە بۆ نێوەندگیریمان تاکو پەیامی تورکیامان پێ بڵێت، بەڵام ئێمە وەک پەکەکە هەمان وەلاممان بەپارتیدا ناردۆتەوە بۆ تورکیا، بەڵام لەبەرامبەردا پارتی هەرەشەی لێ کردوین وەک ئەو هەرەشانەی کە تورکیا دەیکرد. لەکۆتایدا دەگاتە ئەو قەناعەتەی بڵێت پارتی تورکێکی عەیارە بیست وچوارە، چونکە هیچ جیاوازیەک لەنێوان دژایەتی کردنی پارتی وتورکیادا نەبو بۆ ئێمە.\nلێرەوە رابردویەکی زۆر نزیکی مێژوی کورد بەبیر دەخەمەوە لە ساڵی 1991 کاتێک راپەرین بوو، هێلێکی جیاکەرەوەی نێوان کوردو عەرەب کێشرا، کاتیک ئەم هێلە کێشرا، سەدام وبەعس دەیان توانی هەمو دەم و کاتێک ئەم هێلە ببەزێنن، بەڵام بە ئیعازێکی نەتەوەیەکگرتوەکان و ئەمریکا ئەم هێلە نەبەزێنرا، واتە ئەوە ترسی ئەمریکی بوو نەک بەهێزی کورد، کە بەعس ئەم هێڵەی نەبەزاند، بۆیە لەوکاتەوە تائێستا ئەمریکا تەنها توانیویەتی پارێزگاری لەو واقعە بکات کە لە کوردوستانی باشور تێ کەوتوە، تاساڵی 2003 و دواتر. لەدوای سەدام وەک سنوری کەرکوک جارێکی تر پارێزگاری تەنها لەواقعەکە کردووە، دواتر دوای شەری داعش دەیەوێت پارێزگاریی لەو سنورە بکات کە بۆتە ئەمری واقع واتە: ئەمریکا دەرفەت دەرەخسێنیت، کورد گەشەی پێدەدات ئەمریکا دەی پاریزێت. لەکۆتایدا دەگەینە ئەو نەتیجەی لەراپەرینەوە ئەمریکیەکان دەسکەوتەکانمانی بۆ پاراستوین تەنها ئەوەندی لە توانایدا بووە وڵاتیک بەو گەورەییە ئابوری و سەبازی و دیپلۆماسیە، ئێستا حیزبیک دێت ودەیەوێت خوێنی شەهیدو سیاسەتی ئەمرکی تێکدەدات لەناوچەکە.\nرۆژی دیاریکردنی دەوlەتی کوردی لای ئەمریکیەکانە بۆچی؟ چونکە ئەمریکیەکان مێژوی جەنگی ڤیتنام و جەنگی کۆمەlAیەتی ناوخۆی خۆیان هەیە, 10 ساڵ جەنگی ڤێتنامیان کرد، زیادتر لە سەد ساڵ شۆرشی کۆمەڵایەتی ناوخۆیی و لەناوبردنی هینیدیە سورەکانی تیپەراند. واتە ئەمریکا ترسی لە ڕوودانی جەنگێک هەیە، کە دەیەوێت ڕوونەدات چونک، نایەوێت جەنگێک دروست بێت هەرەشە بێت لەسەر دەسکەوت و ستاتیجییان، جونکە لەگەڵ تێپەربونی کات گەشە بەستراتیجی خۆی دەدات.\nئەوەی پێویستە بوترێت ئەوەیە ئێستا پارتی دروشمی ڕیفراندۆمی بەرزکردۆتەوە لەم کاتەدا ئەو شوێنەی، کە پارتی دروشمی تیا بەرزکردۆتەوە باشوری کوردستانەو، تا ئیستا بەشێکە لە عیراق، عێراق لەژێر دەستی ئەمریکادایە یان بابڵێن هاوپەیمانی ئەمریکایە، لەم جوگرافیا لاکێشەدا پارتی دەیەوێت بڵێت: من سەبەخۆیم دەوێت. ئەم جوگرافیایە سنوری تورکیاو سوریایە، ڕۆژئاوا و باکوری سوریا بەدەست ئەمریکیەکانەوەیە، یان بابڵین پەیوەندیەکی نهێنی لەنێوان کوردەکانی رۆژ ئاواو ئەمریکادا هەیە. لەهەمان کاتدا هاوپەیمانێکی لەمێژینەی نێوان تورکیاو ئەمریکا هەیە. واتە دەگەینە ئەونەتیجەی بڵێین: لەنێوان سێ هاوپایمانی ئەمریکادا یان لەنێوان دوو هاوپەیمانی ئەمریکا دا پارتی دەیەوێت بىیت بەهاوپەیمانێکی نوێ و، ببێت بەهەڕەشە بۆسەر دوو هاوپەیمانەکەی تری ئەمریکا،کە تورکیاو عێراقە. بۆیە بەم ریفراندۆمە ئەمریکیەکان هێندەی ترسیان لە تورکیا هەیە، هێندە ترسیان لە ئێران نیە. ئەویش نەک لەبەر ئەوەی کە تورکیا هیرش دەکات، بەڵکو هاوشێوەی 31ی ئاب تورک پەلکیش دەکریت، هەر وەک چۆن بەعسیەکان هاتنە ناو هەولێر دەستان بۆ هەمو شتێک دەبرد جگە لەپارتی، بەهەمان شێوە تورکیا پەلکێش دەکرێت بۆ رۆژئاوا دژی رۆژئاوا، تەنها لەبەر ئەوەی ئامادەنین بچنە ژێر دەسەڵاتی پارتی، یان تورک پەلێکش دەکرێت بۆ باشور و نەوتی خۆی وەک ئێستا دەباو پاریزگاری لەپارتی دەکاو دژی هەرحیزبێکی تر دەبێت، کە پارتی بیەوێت. لەلایەکی ترەوە سیاسەتێکی تری پارتی لەرێگەی میدیاکانی خۆیەوە دەڵێت: مالیکی دەبێت ببێتەوە بەسەرۆک وەزیران ئەمە لەکاتێکدایە ئەمریکا لەکاتی هەلبژاردنی ناوخۆی عێراق مالیکی هێلی سور بو بۆئەوەی نەبێتەوە بەسەرۆک وەزیران. چونکە لەبەرژەوەندی ئەمریکیەکان کاری نەدەکرد، هەیمەنەی ئێران لەناو عێراق زیادی کردبوو، ئیستا کە پارتی ریفراندۆم بەمالیکیەوە دەبەستیتەوە بۆ گێرانەوەی مالیکی، جاریکی تر دژی سیاسەتی ئەمریکی کاردەکات. بۆیە لەئەنجامدا چەند ئەم کارانە دژی بەرژەوەندی یان سیاسەتی ئەمریکان،ئەوەندەو زیاتر دژی کوردەو ئەمنیەتی ناوجەکە تیکدەدات یان دەکرێت بڵێن پارتی پێی وایە ریفرانۆم و دەوڵەت هێندە کاریکی ئاسانە لەماوەی شەو رۆژێکدا بیەویت بیکات. ئەمە لەکاتێکدایە ئەمریکا 25 ساڵە ئەم دەرفەتە دەپارێزێت و چاوەرێی دەرفەتی تر دەکات.


This page is a translated version of the page Stewards and the translation is 88% complete.\nلە ئێستادا ٣٨ ستیوارد لە جوڵانەوەی ویکیمیدیا ھەیە.\nئیمێڵ بە stewards\nwikimedia.org یان بە بەکارھێنانی Special:Contact/Stewards\nRetrieved from "https://meta.wikimedia.org/w/index.php?title=Stewards/ckb&oldid=23031244"


حه‌لبوسى وخه‌ساونه جه‌ختیانكرده‌وه لەسەر پەلەکردن لە جیبەجێکردنی بڕیارەکانی لوتکەی سێ قۆڵی » پێگەی تۆڕی میدیای عێراقی\nمحەمەد حەلبوسی سەرۆکی ئەنجومەنی نوێنەران ،ئه‌مڕۆ پێنجشه‌ممه،له‌گه‌ڵ به‌شر خه‌ساونه سەرۆک وەزیرانی ئوردن جه‌ختیكرده‌وه لەسەر پەلەکردن لە جیبەجێکردنی بڕیارەکانی لوتکەی سێ قۆڵی.\nنوسینگه‌ى ڕاگه‌یاندنى سه‌رۆكى ئه‌نجومه‌نى نوێنه‌ران له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه"محەمەد حەلبوسی سەرۆکی ئەنجومەنی نوێنەران پێشوازی کرد لەبەشر خەساونە سەرۆک وەزیرانی ئوردن کە بەسەرۆکایەتی شاندێکی باڵا ئەمرۆ پێنجشەممە گەیشتە بەغدا"،وتیشى لە دیدارەکەدا تاوتوێی لێکگەیشتن و هاریکاری دۆستانەی نێوان هەردوو وڵات و گرنگترین دۆسیەکانی جێی بایەخی هاوبەش کرا".\nبه‌گوێره‌ى ڕاگه‌یه‌ندراوه‌كه"ئەوەش خرایەروو کە لە کۆبوونەوەی هاوبەشی نێوان عێراق و ئوردن پێی گەیشتوون کە چەندین بواری جۆراوجۆر لە خۆ دەگرێت لە نێویاندا بازرگانی و ئابوری و بواری وزە و گواستنەوە و تەندروستی و کشتوکاڵ و پەروەردە خوێندن و بواری پەیوەندییەکان و تەکنەلۆژیای زانیاری و هاریکاری لە بوارەکانی کەرتی تایبەت و یاداشتەکانی لێکگەیشتن کە لە نێوان هەردوو وڵات واژۆ کراون لە بوارەکانی تەنروستی و خوێندنی باڵا وتوێژینەوەی زانستی".\nوتیشى"هەروەها باس لە هاریکاری سێ لایەنەی عێراق و ئوردن و میسر کرا و وجه‌ختکرایەوە لەسەر پەلەکردن لە جیبەجێکردنی بڕیارەکانی لوتکەی سێ قۆڵی"،روونیشیكرده‌وه"هەر لەمیانی دیدارەکە حه‌لبوسى جه‌ختى کردەوە لەسەر بەردەوامی کارو هەماهەنگی ستراتیجی نێوان عێراق و ئورۆن بە پێی بەرژەوەندی هاوبەش و ئاماژەی بە پشتیوانی ئەنجومەنی نوێنەران کرد بۆ پتەوکردنی هاریکاری نێوان هەردوو وڵات و کارکردن بۆ لابردنی بەربەستەکان لەرێی دەرکردنی یاسای پێویستەوە".\nلای خۆیەوە سەرۆک وەزیرانی ئوردن جه‌ختیکردەوە لەسەر پشتیوانی وڵاتەکەی بۆ عێراق لەسەرجەم بوارەکان و هەوڵدان بۆ پتەوکردنی هاریکاری دۆستانە بەو جۆرەی گەشە سەندن بەدیدێنێت و سڵاوی شا عەبدڵای دووەم پادشای ئوردنی گەیاندە سەرۆکی ئەنجومەنی نوێنەران ، حه‌لبوسیش لەڕێى سەرۆک وەزرانی ئوردنەوە سڵاوی بۆ شا عەبدوڵای دووەم نارد و رۆڵی بەرز نرخاند لە هەڵوێستەکانی لەگەڵ عێراق.


چەند پێکهاتەیەکی زۆر بەسوود تێکەڵبکە و چرچی لە پیستدا مەهێڵە - تۆڕی میدیایی خەڵک\nهەنگوین یەکێکە لە خۆراکە سروشتییە هەرە بەتام و بەسوودەکان و دەوڵەمندە بە چەندین ماددەی گرنگ و پێویست، جگە لەوەی بۆ دروستکردنی چەندین خواردنی بەتام بەکاردێت، دەکرێت بکرێت بە ماسک و بۆ جوانکاری پێستی دەموچاو سوودی لێ ببینرێت.\nبۆ ئامادەکردنی ئەم ماسکە، یەک کەوچکی گەورە هەنگوین بکەرەوە ناو دەفرێکەوە، کەوچكێکی بچوک ئاوی لیمۆ و کەوچکێکی بچوک زەیتی زەیتونی تێبکە و بە باشی تێکەڵیان بکە.\nبۆ بەکارهێنانی، سەرەتا دەستت بشۆ، بە پەنجە ماسکەکە بەسەر پێستی دەموچاوتدا دابەشبکە و بۆ ماوی 15خولەک پێوەی بهێڵەرەوە، بە ئاوی گەرم دەموچاوت بشۆ و بە خاولییەکی پاک وشکی بکەرەوە.\nئەم تێکەڵەیە دەوڵەمەندە بە چەندین ماددەی گرنگ و سوودبەخش، کاریگەرە بۆ نەهێشتنی چرچی و وشکی پێست.


فەرەنسا دووەم مەترسیدارترین تیرورست لە ناوبرد\n2019-11-06 [05:32 AM]\nوەزیری سوپاکانی فەڕەنسا، خاتوو فلۆرانس بارلی رایگەیاند، ئەو هێزە فەڕەنسییانەی لە مالی بڵاوبوونەتەوە لە سەرەتای مانگی ئۆکتۆبەر "ئەبوعەبدولرەحمان مەغریبی"یان کوشت کە بە کەسی دووەم دادەنرێت لە "گرووپى نوسره‌ت ئه‌لئيسلام وه‌لموسلمين"ی سەر بە رێکخراوی "ئەلقاعیدە".\nبەگوێرەی وەزیری سوپاکانی فەڕەنسا، ئەم توندڕەوە کە بە رابەری رۆحی ئەو گرووپە دادەنرێت، شەوی 8\_9ی ئۆکتۆبەر لە ئۆپەراسیۆنێكی فەڕەنسی بە هاوکاری لەگەڵ هێزەکانی مالی لە وڵاتی مالی کوژرا.\nخاتوو بارلی لەکاتی گەڕانەوەی لە وڵاتی مالی بۆ فەڕەنسا گوتی: "ئەبوعەبدولڕەحمان مەغریبی“ دووەم مەترسیدارترین تیرۆریستی داواکراوە لە ناوچەی کەناراوەکانی ئەفریقا بە تایبەتیش لەلایەن ئەمریکییەکان".\nشایەنی باسە، مەغریبی ساڵی 2012 پەیوەندی بە رێکخراوی "ئەلقاعید"ە کردووە لە وڵاتانی مەغریب و بووەتە رابەری رۆحی ئەو رێکخراوە بەرلەوەی لەگەڵ ئەیاد ئەغ غالی "گرووپى نوسره‌ت ئه‌لئيسلام وه‌لموسلمين" دابمەزرێنێت، كه "ئەیاد غالی"يش لەسەر لیستی داواکراوانە لە ناوچەی کەناراوەکانی ئەفریقا.\nجێی وەبیرهێنانەوەیە، ئەم گرووپە بەرپرسیارێتی ئەو هێرشەی گرتە ئەستۆ کە لە سەرەتاى مانگی ئۆکتۆبەر هێزەکانی مالی لە ناوچەی بۆلکاسی و مۆندرۆ کردە ئامانج و بووە هۆی کوژرانی 40 سەرباز. هەوره‌ها ئەم گرووپە هێرشی واگادۆگۆی گرتە ئەستۆ کە لەمانگی ئاداری 2018 ئەنجامی دا و بووە هۆی کوژرانی 8 کەس.\nئەبو عەبدولرحمان مەغریبی، بە ئەندازیاری فراوانکردنی رێکخراوی "ئەلقاعیدە" دادەنرێت لە ناوچەی کەناراو و بە دووەم دیارترین کەسایەتی دادەنرێت لەو گرووپه کە ئەمساڵ دەکوژرێث دوای کوژرانی جەزائیری، جەمال عوکاشه کە بە "یەحیا ئەبولهومام" دەناسرێت و لە مانگی شوباتی رابردوو کوژرا.


هیوا قەرەنی: باس لە ئامارو مەترسیەکانی ڤایرۆسی کۆڕۆنا لە سنوری ڕاپەڕین دەکات\nهیوا قەرەنی دەڵێت خۆشبەختانە تا ئێستا دەڤەری ڕاپەڕین لەژێر کۆنتڕۆڵ دەرنەچوە بەڵام کۆمەڵک خەڵک کەمتەرخەمن لە خۆپاراستن، دەشڵێت 158 حاڵەتی توشبون تۆمارکراوە لەگەڵ 4 حاڵەتی گیانلەدەستدان، 9 لەوانەش چاکبونەتەوە.\nشەپۆلی دووەمی کۆڕۆنا لە هەرێمی کوردستان زۆربەی شارو شارۆچکەکانی گرتەوە دەڤەری ڕاپەرینیش لەوە بەدەر نەبوو، کە تیایدا چەند کەسانێک بەهۆی ڤایرۆسەکەوە گیانیان لە دەستدا لەنێویادا کارگوزاری نەخۆشخانەکانیش هەن.\nبۆ تیشک خستنە سەر ئەم بابەتەو وەرگرتنی زانیاری زیاتر لە دەڤەری ڕاپەرین لەگەل کۆڕۆنادا بەشی کوردی دەنگی ئەمەریکا ووتوێژی لەگەڵ هیوا قەرەنی سەرپەرشتیاری ئیدارەی ڕاپەڕین ئەنجامداوە.\nدەشڵێت هۆکاری باوەڕنەبون و بەهەند وەرنەگرتنی مەترسیەکانی ڤایرۆسی کۆڕۆنا لەناو خەڵکدا ئەوەیە لە شەپۆلی یەکەمی کۆڕۆنادا ژمارەیەکی زۆر کەم توشی ڤایرۆسەکە بوون، هۆکارێکی تریش ڕەنگە ئەوە بێت کە لە هەرێمی کوردستان زۆربەی بوارەکان بە سیاسی کراون تەنانەت بواری تەندروستیشی گرتۆتەوە.\nئاماژەشی بەوە کرد کە لە سنوری ڕاپەڕین و هەرێمی کوردستان بە گشتی توانای تەندروستی بەم پێیە نیە بتوانرێت بەرەنگاری ڕێژەیەکی زۆر لە توشبوان بە ڤایرۆسەکە ببنەوە وەک لە وڵاتانی تردا بڵاوە.\nوتووێژ لەگەڵ هیوا قەرەنی


کۆمەڵگای نێودەوڵەتی پاڵپشتی ڕیفراندۆمی هەرێم دەبێت\nSUN, 16 APR 2017 16:56 | KDP.info\n*عه‌مید خالید عەباس\n''هەرێمی کوردستان بە گوێرەی بنەماکانی کۆمەڵگای نێودەوڵەتی و یاساکان، دەرفەتێکی لەباری لەپێشە بۆ سازدانی ڕیفراندۆم و، بە گوێرەی ئەو خوێندنەوانەی هەن، کۆمەڵگای نێودەوڵەتی بۆ بەهێزکردنی دیموکراسی و سەقامگیریی ناوچەکە، پشتیوانی لە ئەنجامی ڕیفراندۆمی هەرێم دەکات.''\nبە گوێرەی پێناسەی نێودەوڵەتی، ڕاپرسی بۆ سەربەخۆیی، بریتییە لەو جۆرە ڕاپرسییەی کە خەڵک لە هەرێمێکی دیاریکراوی نێو چوارچێوەی دەوڵەتێکدا دەنگ دەدات و بڕیار بۆ دروستکردنی دەوڵەتێکی نوێ دەدات.\nبە گوێرەی یاسا نێودەوڵەتییەکان، چەند مەرجێک بۆ دیاریکردنی چارەنووسی هەر گەلێک دیاری کراوە، کە بیەوێت سەربەخۆیی بەدەست بێنێت؛ یەکەم، بەهای یاسایی بۆ دیاریکردنی چارەنووسی خۆی؛ دووەم، دیاریکردنی چارەنووسی ئەو گەلە ببێتە هۆکاری سەقامگیری؛ سێیەم، حەزی خەڵک بۆ دروستکردنی دەوڵەت پێش دیاریکردنی مافی دیاریکردنی چارەنووس؛ پێنجەم، دیاریکردنی سنوور؛ شەشەم، ددانپێدانانی نەتەوە یەکگرتووەکان بە مافی دیاریکردنی چارەنووس؛ حەوتەم، جیابوونەوە لە ڕێی ئاشتییەوە؛ هەشتەم، هاوکاریی ئەو گەلەی جیا بووەتەوە و نەبوونی مەترسی بۆ سەر ئاسایشی نەتەوەکانی دیکە. ئەمانە بە گوێرەی ماددەی پەنجاوپێنج و ماددەی یەکەمی یاسا و بڕیارەکانی نەتەوە یەکگرتووەکان دیاری کراون، بەوپێیەش هەرێمی کوردستان لە بڕیاری سەربەخۆییدا، کە دەیەوێت لە ڕێی دیالۆگەوە لە عێراق دابڕێت و سەربەخۆیی بەدەست بێنێت، مافێکی یاساییی هەرێمی کوردستانە، کە ئەو داوایە بکات.\nرێی جیاواز هەن، کە کۆمەڵگای نێودەوڵەتی باوەڕ بە ئەنجامی ڕیفراندۆمەکە دێنن. لەوقنە دیالۆگی هەرێمێک لەگەڵ دەسەڵاتی ئەو دەوڵەتەی کە هەرێمەکە لە نێویدا دەژی و بە ڕێککەوتن، ڕیفراندۆم دەکرێت و دواتر ئەنجامە فەرمییەکەی لەلایەن کۆمەڵگای نێودەوڵەتییەوە قبووڵ دەکرێت. هەروەها پێوەری دیکەیش هەن کە حەق بەو هەرێمە دەدەن، ببێت بە دەوڵەت، وەکئەوەی لەو دەوڵەتەی لێی دەژی چەوسێندرابێتەوە، یان ڕەگەزپەرستیی نەتەوەیی لە دژی کرابێت، یان جینۆساید کرابێت، یان تایبەتمەندیی پێکەوەژیانی بۆ دابین نەکرابێت و خەڵکە هەست بە ئاسوودیی نەکەن و لە مافەکاندا بەشخوراو بن.\nبە گوێرەی پێوەرە نێودەوڵەتییەکان، ئەو کاتەی هەرێمی کوردستان بڕیاری ڕیفراندۆم بۆ سەربەخۆیی دەدات، مافێکی ڕەوای لە کۆمەڵگەی نێودەوڵەتیدا پێ دەدرێت، چونکە بە گوێرەی دەستووری عێراق هەرێمی کوردستان ددانی پێدا نراوە و خاکێکی دیاریکراوی هەیە و جیۆگرافیایەکی هەیە، کە پێی دەگوترێت خاکی کوردستان و خاوەنی سەروەریی خۆیەتی و، لە ڕووی ئاسایشەوە سەقامگیرە و توانای ئیدارەدانی خۆی هەیە و لە ڕووی پێگەی ئابوورییشەوە، نەخشەڕێی بۆ بەڕێوەبردنی حوکمڕانیی ئابووری هەیە، لەگەڵ ئەوەی هەرێمێکە ئەگەر بڕیاری سەربەخۆیی بدات، هەڕەشە نییە بۆ سەر سەقامگیریی ناوچەکە، بەڵکو دەبێتە ناوەندێکی بەهێز، کە ئاسایشی ناوچەکە پارێزراوتر دەکات.\nقوربانیبوونی هەرێمی کوردستان بە دەستی ڕژێمەکانی عێراق لە کۆمەڵکوژی و جینۆساید و ئەنفال و چەوساندنەوە و ڕەگەزپەرستییەوە تا قووتبڕینی خەڵک و ئەو جیاکارییەی کە لە حوکمڕانیی عێراقدا دەرحەق بە گەلی کورد دەکرێت، بەگشتی ئەو مافە نێودەوڵەتییە بە هەرێمی کوردستان دەدات، کە لە ڕێی ڕیفراندۆمەوە داوای حەقی سەربەخۆیی بکات.\nبە گوێرەی یاسا نێودەوڵەتییەکان، هەرێمی کوردستان بنەماکانی سەربەخۆیی تێدایە و بە هۆی ئەوەی کە نەتەوەیەکی دیکە، کوردی چەوساندووەتەوە، دەتوانێت ڕیفراندۆم بۆ سەربەخۆیی بکات و چارەنووسی خۆی دیاری بکات.\nشێوازی فۆڕمی ڕیفراندۆم بە گوێرەی هەر هەرێمێک بۆ ڕیفراندۆم دەگۆڕێت، بەڵام شێوازە ستانداردەکەی دەبێ بە ڕوونی ئەوەی تێدا بێت، لە دوو بژاردەدا کە دەنگ دەدیت بە سەربەخۆییی هەرێمەکەت یان نا. دەکرێت لەگەڵ ئەو دوو پرسیارەدا، هۆکارێک یان زیاتر لە هۆکارێکیش بۆ خەڵک دیاری بکات، یان پێش ئەوەی کە دەنگدان بکرێت، هۆکاری ڕیفراندۆم بۆ سەربەخۆیی دەخرێتەڕوو.\nئێستا کە سەرجەم لایەنە سیاسییەکانی هەرێمی کوردستان سەرقاڵی دیالۆگێکی دروستن تا پێکەوە بڕیار بۆ سەربەخۆییی کوردستان بدەن، ڕیفراندۆم بۆ سەربەخۆییی کوردستان دەرفەتێکی گونجاوە.\nریفراندۆم لە وڵاتانی دنیادا مافێکی سرووشتی هەر نەتەوە و گەلێکە بۆ ئەوەی مومارەسەی حەزێکی سرووشتیی خۆی بکات.\nپارتی و یەکێتی کە بە شاندێکی هاوبەش لەگەڵ گشت لایەنەکان دانیشتوون و پارتە سیاسییەکانی دیکەش ئامادەییان دەربڕیوە بۆ ئەوەی پێکەوە لە سازادانی ڕیفراندۆمدا بەشداریی کارایان هەبێت و، کۆمیتەیەکی کوردستانی بۆ ڕیفرادۆم دروست بکەن، کە ئەمە پەیامێکی کوردستانیانەی پیرۆزە و دەدرێتە وڵاتانی ناوچەکە و کۆمەڵگەی نێودەوڵەتی، کە ئیدی کورد دەیەوێت لە ڕێی دیموکراسییەوە، چارەنووسی خۆی لە ناوچەکەدا دیاری بکات.\nئێستا کە کورد لە ڕۆژهەڵاتی ناویندا، براوەی شەڕی تیرۆرە و لە جیاتی دنیا شەڕی تیرۆری کردووە، خۆی نیشانی دەدا کە کۆمەڵگای نێودەوڵەتی پشتیوانی لە ڕیفراندۆمی هەرێمی کوردستان دەکات و دوای ئەنجامی فەرمیی ڕیفراندۆمەکە، کۆمەڵگای نێودەوڵەتی لەسەر ڕیفراندۆمەکە وەڵامی دەبێت و چاوەڕوانکراویشە، کە وەڵامەکە ئەرێنی بێت، چونکە هەرێمی کوردستان وڵاتی پێشمەرگەیە و ناسنامەی لە کۆمەلگەی نێودەوڵەتییدا بە هێزی ئاشتیپارێز هاتووە و ئەمەش تا ڕادەیەکی زۆر گه‌رەنتیی پاڵپشتیکردن لە سەربەخۆییی کوردستان ڕوون دەکاتەوە.\nئێستا هەرێمی کوردستان لە ناوچەکەدا سەرچاوەیەکی گرینگی سەقامگیریی سیاسی و ئابوورییە و، ئەمەش پشتیوانییەکی بەهێز دەبێت بۆ تێگەیشتنی کۆمەڵگای نێودەوڵەتی لە کورد، کە ڕیفراندۆم و سەربەخۆییی کوردستان دەبێتە هۆکارێکی بەهێز بۆ ئەوەی ناوچەکە بەرەو سەقامگیریی سیاسی بچێت، چونکە لە هەڵوێستەکانی وڵاتانی پێشکەوتووی جیهاندا ڕوونە کە بۆ بەهێزکردنی پێگەی دیموکراسی لە ناوچەکەدا پشتیوانی لە پرۆسەی سەربەخۆییی کوردستان دەکەن.\nلەبەر ئەوەی کە هەرێمی کوردستان لەسەر نەخشەی سیاسیی ناوچەکەدا پێگەیەکی بەهێزی هەیە و دەیەوێت لە ڕێی دیالۆگەوە بەغدا تێبگەیەنێت لەوەی کە ئیدی کورد لە جیاتی ڕێی شەڕ دەیەوێت بە ئاشتی جیا ببێتەوە، ئەمەش تا ڕادەیەکی زۆر کۆمەڵگەی نێودەوڵەتیی خۆشحاڵ کردووە و وای کردووە کە پاڵپشتی ڕیفراندۆمی کوردستان بێت.\n*بەڕێوەبەری کاروباری ناوخۆی پارێزگای هەولێر


فراکسیۆنی کۆمەڵ: دەنگی خۆمان دەخەینە پاڵ دەنگی خۆپیشاندەران\nفراکسیۆنی کۆمەڵی ئیسلامی لە ئەنجومەنی نوێنەرانی عیراق، بەیاننامەیەکیان لە بارەی خۆپیشاندانەکان بڵاوکردەوە و رایانگەیاندووە، ئێمە پشتیوانی خۆمان بۆ داواکاری چاکسازی بنەڕەتی دووپات دەکەینەوە و دەنگی خۆمان دەخەینە پاڵ دەنگی خۆپیشاندەران.\nفراکسیۆنی کۆمەڵی ئیسلامی لە ئەنجومەنی نوێنەرانی عیراق لە بەیان نامەیەکدا رایگەیاند، ئێمە پشتیوانی خۆمان بۆ داواکاری چاکسازی بنەڕەتی دوپات دەکەینەوە و دەنگی خۆمان دەخەینە پاڵ دەنگی خۆپیشاندەران و چاکە خوازان بەمەبەستی گۆرینی ئەم واقیعە تاڵەی عیراق تێی کەوتووە، لە ئەنجامی هەژموونی حزبە گەورەکان بەسەر داهات و نەوت و سیاسەتی وڵات بەجۆرێک کە هەموو هەوڵێکی چاکسازی شکست پێ دەهێنن و بێ باکانە درێژە بە پشک پشکێنە و گەندەڵی و خراپ بەکارھێنانی دەسەڵات و ماڵی گشتی دەدەن لەپێناو چەند کەس و بنەماڵە و حزبێکی دیاریکراودا.\nلە بەیاننامەکەدا ئاماژەیان بەوەداوە، ئێمە پێمان وایە بێ سەروبەری و گزی کاری هەڵبژاردنی رابردوو هۆکارێکی سەرەکی بوو بۆ درێژەدان بەم واقیعە بۆیە هاوڵاتیان گەیشتوونەتە قۆناغی بێ ئومێد بوون لەهەموو حیزب و دامەزراوە ئاینی و دەوڵەتیەکان, بۆیە داوای گۆرینی سیستەمی سیاسی و دەستوور دەکەن ئەوەش مافی ڕەوای خۆیانە.\nباسی لەوەشکردووە، هەربۆیە لێرەوە رادەگەیەنین کە ئێمە لە فراکسیۆنی کۆمەڵی ئیسلامی کوردستان دژی بەکارهێنانی هێزی چەکین بەرامبەر خۆپیشاندەران و پێویستە هێزە ئەمینیەکان پیشەییانە ئەرکی خۆیان رابپەڕێنن لە پارێزگای کردن لە هاوڵاتیان و دامودەزگاکانی دەوڵەت و هەموو ئەو کەس ولایەنانەی هۆکاری کوشتنی خۆپیشاندەران بوون دەبێ سزابدرێن .\nلە کۆتایی بەیاننامەکەدا ئەوەش خراوەتە روو، حکومەت و پەرلەمانی عیراقیش پێویستە هەنگاوی جدی بگرنەبەر و چیتر کات بە فیڕۆ نەدەن بڕیاری دڵنیاکەرەوەو ئازایانە بدەن لەبەرژەوەندی گەلی عیراق.


یانەیەكی ئینگلیزی ڕۆناڵدۆی نوێی دەوێت\n6/9/2019 5:17:00 PM 6837 جار خوێندراوەتەوە\nئیدارەی یانەی مانچستەرسیتی ئینگلیزی كار بۆ گواستنەوەی جواو فلێكسی یاریزانی یانەی بەنفیكای پورتوگالی دەكات.\nپێگەی گۆڵ ئاشكرایكردوە.. كە ئیدارەی یانەی مانچستەرسیتی ئینگلیزی ئامادەی خۆیان نیشان داوە كە بڕی شكاندنی گرێبەستی یاریزانە لاوەكەی بەنفیكا بدەن كە 120 ملیۆن یۆرۆیە، بۆ ئەوەی ئەو یاریزانە بۆ ماوەی پێنج ساڵ بۆ ریزەكانیان بگوازنەوە بە موچەی ساڵانەی 6 ملیۆن یۆرۆ.\nبەخواستی زۆر لەسەر گواستنەوەی ئەو یاریزانە ئیدارەی یانە پورتوگالییەكە مەرجی هەڵوەشاندەنەوەی گرێبەستی جواو فلێكسیان بۆ 200 ملیۆن یۆرۆ بەرز كردۆتەوە لە ئێستاشدا موچەی ساڵانەی لە یانەكە تەنها یەك ملیۆن و پێنج سەد هەزار یۆرۆیە.\nجگە لە یانەی مانچستەر سیتی هەریەك لە یانەكانی یۆڤانتۆس و پاریس سانجێرمان و مانچستەر یونایتد و ئەتلەتیكۆ مەدرید و ریاڵ مەدرید داوای گواستنەوەی ئەو یاریزانە دەكەن و ئامادەن ساڵانەی سێ ملیۆن یۆرۆ بەو یاریزانە بدەن وەك موچە.\n#گواستنەوەی یاریزان #مانچسته‌ر سیتی\nگواردیۆلا دەیەوێت بە گواستنەوەی دو یاریزان كێشەكانی چارەسەربكات\nكلۆپ وەڵامی رەخنەگران دەداتەوە\nگواردیۆلا پەسنی تواناكانی یۆرگن كلۆپ دەكات\nئارسناڵ لە بارەی مۆرینیۆوە هاتەدەنگ


بۆ ئەوانەی حەز بە ئەمریکا دەکەن و لەوێ بژین یان بۆ ئیقامە - ماڵپه‌ری رایت كلیك بۆ ئەوانەی حەز بە ئەمریکا دەکەن و لەوێ بژین یان بۆ ئیقامە - ماڵپه‌ری رایت كلیك\nسەرەکی > گشتی > بۆ ئەوانەی حەز بە ئەمریکا دەکەن و لەوێ بژین یان بۆ ئیقامە\nانەی حەز دەكەن لە وڵاتێكی تر ئیقامەی مانەوە و نیشتەجێبوونی هەمیشەییان هەبێ زۆر هەوڵدەدەن و دەگەڕێن، بەڵام ئێستە دەتوانن لە ئەمریكا ئیقامەی هەمیشەیی بەدەست بهێنن و بۆ هەمیشە دەتوانن لەوێ نیشتەجێ بن و دەتوانن بشگەڕێنەوە كوردستان و هەركات ویستتان بچنەوە ئەمریكا.\nوەزارەتی دەرەوەی ئەمریكا ساڵانە بەرنامەیەكی هەیە بەناوی “گرین كارد” هەموو كەسێك لە سەرتاسەری جیهان دەتوانێ ناوی خۆی لەو یانسیبە تۆمار بكات لەو ماوەیەی كە دەرگەی خۆتۆماركردن لە یانسیبەكە دەكرێتەوە، دواتر كاتێك ناوی لە نێو یانسیبەكە دەرچوو دەچێتە ئەمریكا و لەوێ “گرین كارد”ی بۆ دەكرێ، كە هاوشێوەی ئیقامەی هەمیشەیی نیشتەجێبوون و دەتوانن نوێ بكەنەوە.\nبۆ ئەمساڵ ویلایەتە یەكگرتووەكانی ئەمریكا لە ماوەی نێوان 1/10/2016 تا 1/11/2016 دەرگەی خۆتۆماركردن بۆ سەرجەم خەڵكی وڵاتانی دەرەوەی ئەمریكا دەكاتەوە و هەمووان دەتوانن بێ بەرانبەر ناوی خۆیان تۆمار بكەن.\nبۆ ئەمساڵ ئەمریكا بڕیاریداوە 50 هەزار كەس لە رێی ئەو یانسیبە وەربگرێت و دوای دەرچوونی ناویان لە یانسیبەكە كارتی مانەوەی هەمیشەیی ئەمریكایان پێ دەدات. دەتوانن لە نیوەڕۆی رۆژی 1/10/2016 فۆڕم پڕ بكەنەوە و چاوەرێی بن تا ئەنجامی یانسیبەكە دەردەچێت .\nلێرە كلیك بكە بۆ پڕكردنەوەی فۆرمەكە\nئاماده كردنی :علاءالدین برزنجی\nبابەت گشتی 17:24:00\nنوسه‌ر Unknown له 17:24:00\nItem Reviewed: بۆ ئەوانەی حەز بە ئەمریکا دەکەن و لەوێ بژین یان بۆ ئیقامە Rating: 5 Reviewed By: Unknown\nبۆ ئەوانەی حەز بە ئەمریکا دەکەن و لەوێ بژین یان بۆ...\nزیاد كردنی رامی كۆمپیوته‌ر به‌شێوه‌یه‌كی سه‌ركه‌وت...